Rallokap Pawl An Thin A Phang Tuk Cang Mino Pawl Heh Tiah Raltuk An Cawn Piak Cang Hna (+Hmanthlak) – Buanchukcho\nJune 14, 2021 admin RAMCHUNG THAWNG 0\nRalhrang pawl an thin a phang ngaingai cang ti fiang tein hmuh khawh a si. Zei ca ti si ah cun heh tiah an mah he ai pehtlai deuh mi Mino pawl zong an sawm hna i thil an chimh cang hna, The Hakha Times nih a langhter ning ah cun mah ti hin a van langhter cang…”SAC ralkap nih anmah he aa pehtlai mi mino pawl raltuk an cawnpiak hna, tiah SAC phu a dirkamhtu Myanmar National Post nih a langhter.” The Hakha Times\nthawngpang dang relchap : A Nu Hrang ah Sii Caw Dingin A Tlik Lio ah Traffic Police nih A Rak Kham A Nu Nunnak Cu A Liam Ruangmang E\nMizoram Aizawl khuapi ah thil a cangmi a si i a taktak bak a si caah a theitu nih tuarpi tuk cio a si. Damlo in a zual ngaimi a nu hrang ah a rannak in sii cawk dingin inn in a chuak i lampi ah Traffic police nih an rak tlaih i a sining le a dirhmun a chim len nain an theihthiam piak duhlo i a Bike an lakpiak caah a nu caah sii cu a can ah a phakpi manh tilo i a nu nunnak a liam ruangmang.\nLampi ah traffic police nih an rak tlaih ah hin Cycle licence a ngeihko nak kong le a nu a zual deuh caah hnawhhnam tuk in a rak chuakmi a si nak kong vialte zong tlamtling tein a chimh ko hna nain an duhlo caah a bike cu an lak piak i ke bak in chukcho ah a nu caah sii cu a kawlhawl nain a nu nunnak cu a chanhkho manh ti lo .\nMapuii Bungsut nih cun”June 11,zinglei sml 4 hrawng ah ka nu damlo a zualtuk cang caah sizung ah kan tlikpi. Sizung kan phakhnu ah ka nu dirhmun cu a thatlo deuh caah sii tampi cawk a herh i tangka kan i kenmi nih a deih tilo. Aran nak in sii cawk a herhmi lawngte an si tik ah inn lei ah a rannak tangka la dingin ka lawi.\nLampi (Sikulpuikawn) ah traffic palik nih cun an rak ka dirter i licence an ka hal .”Zinglei sml 4 hrawng ah inn in kan chuak cang i ka nu dirhmun a thatlo tuk caah a tu hi sizung in inn lei ah phaisa la dingin ka rak lawi ta.Licence zong ka ngei dih ko nain kai hnawh deuh caah kai ken manh tilo tiah traffic palik sin ah cun ngeihthiam ka hal chih.\nMitthli he ka nawlnak cu a theithiam hleilo i ka bike tu cu ka chiahta hna i ka nu sii cawk khawh zawkzawk ding cun ka ke bak in ka tli than. Traffic palik pa nih khan rak ka theithiam sehlaw , tu ah cun ka nu a um ti lo ee” tiah mitthli he a chim .


Chungkhar Dawtnak | Radio Veritas Asia\nBawipa a bia ttimi Chungkhar\nBawipa thisa cu Catholic chungkhar hna caah cun pakhat le pakhat i pehtlaih nak le dawtnak hrampi pakhat a si. Cu a si caah Catholic chungkhar hna nih zarhpi ni le nithiang, nisunglawi ni hna ah a si khawh chungin pakhat hmanh bau lo tein biakinn ah kan kal tti hna nak hi a si. Cun minung kan si ningah thazang der nak a ngei mi kan si cio bangin, a caan ah pakhat le pakhat i theih palhnak hna a um khawh caah, a si khawh chungin thlakhat ah voi (1) sual thlahnak kan tuah zong hi a si fawn. Cu cu Pathian sin in sual ngaihthiam nak hmuh khawh nak ding caah siseh, a vel thluachuah kan hmuh khawh nak hnga caah siseh, pakhat le pakhat cungah sual ngaihthiam nak lungthin ngeih ding le a fek chinchin mi dawtnak kan ngeih khawh nak hnga ding ca zongah a si fawn.\nCu a si caah, Catholic chungkhar hna nih, mah pumpak zongin siseh, zeitluk in dah Missa thawinak hi kan sunsak ti hi ruat tthan hna u sih.\nThla a cam tti mi Chungkhar\nCatholic Khrihfa hna cu chungkhar ningin thla a cam ti mi kan si. Bawipa Pathian nih a kan dawt ning hna kha theih in cu dawtnak hna cu a nun pi tu siding in auh zong kan si fawn. Pathian dawtnak kan nun pi khawh nak hnga ding caah chungkhar ning tein thlacam ti nak in siseh, Pathian nih a kan cawnpiak duh mi hna kha theih khawh nak hnga ding caah Bawipa sinah thlacam buin a hal peng mi kan si a hau. Pumpak thlacam lawng si loin kan umnak parish chungum Khrihfa hna he zong thlacam nak kan tuah ti tawnnak hi a si. Nifatin kan thlacam hna nak sullam cu:\nPathian thangthat nak ding caah le a thluachuah hna caah lawmhnak chim;\nMidang hna cungah dawtnak tak in kan dawt khawh lo hna caan ah sual ngaihchih in Bawipa sinah zangfah hal nak;\nPakhat le pakhat i dawt chinchin khawhnak ding caah le kan vawlei pi caah thatnak kan tuah khawh chinchin nak hnga ding caah;\nPakhat cio in siseh, Pathian fanu fapa le vialte hna nih kan herh cio mi vel-thluachuah hal ding caah siseh;\nKan nunnak ah Pathian duh ning in kan nun khawh nak hnga caah tiin thla kan cam ti tawn hi a si.\nChungkhar pehtlaih ning\nA biapi ngaimi cu, Khrihfa kan si cu pakhat le pakhat fek tein i pehtlaih hi a si (Jn 17:21) . Cu tin a si khawh nak ding caah chungkhar nu le va, pa le fale hna pehtlaih ning bangin pakhat le pakhat dawtnak in i pehthlaih khawh nak ding caah lam thar kawl leng mang ding zong a si fawn (Lk 10:27). Chungkhar pakhat ah fale a si mi hna zong hi nu le va kar lak ah hmuh khawh mi dawtnak a langhter tu an si bantuk in ruahnak ttha he pakhat le pakhat i pehtlaih hna in dawtnak he riantuan tti thiam hna i Bawipa dawtnak kha a langhter tu ding kan si.\nChungkhar caah zawnruah hmasat thiam\nChungkhar chungah pakhat le pakhat dawtnak in kan i pehtlaih nak cu Bawipa Pathian nih hi tihin siseh tiah a kan duh piak mi le a kan ser hnawh chan mi a si bantukin mah le chungkhar cio nih nifatin kan nunnak ah kan zeizong vialte ah a pakhat nak ah kan ruah i kan chiah cio tawn hna. Cu a si caah, rawl kan ei ah siseh, thla kan cam ah siseh, kan len kan kal ah siseh, pakhat le pakhat kan i chawnh kan i zohkhenh hi a si.\nTu lio Covid-19 zawtnak hi vawlei cung khua zakip nih ton cio a si bantukin biakinn zongah kan i pum tti thiam ti hna lo. Inn ah kan um cio hna i Bupi hruaitu hna cawnpiak ning le nawl ngaih in Chungkhar cio hna nih thla kan cam ti cio hna. Bawipa sin in thazang kan i lak ti hna i Bawipa dawtnak kha kan nunnak ah kan langhter hna.\nDawtnak tehte kan si\nBawipa Pathian nih chungkhar hna hmang in kan vawlei pumpi hi a ther in remh tthan a duh. Bawipa duhning ah biatak tein tel khawh i zuam ve hna u sih.\nPakhat nak ah minung kip nih an duh cio mi dawtnak, lunglawmhnak le pehtlaihnak riantuan ti a thiam mi tehte si hna u sih. Cu cu chiat caan ah siseh, tthat caan ah siseh, zawtfah caan ah siseh, dam lio caan caan ah siseh, sifah caan ah siseh, rum zongah siseh i hrawm cio ding a si.\nPahnih nak ah, cu dawtnak hna cu kan chungkhar chungin leng kan chuah tikah midang hna cungah tuah ser ding le va langhter ve ding a si. Zeitindah taksa lei in siseh, thlarau lei in siseh midang hna cungah kan tuah khawh ve lai timi ruahnak ngeih in Bawipa Pathian dawtnak mi vialte hna cungah, kan vawlei caah tuahser nak in langhter hna u sih.\nNU LE VA KHAT LE KHAT CUNGAH CHIAHDING MI `TUANVO\n`Thitumh Phungphai (Nupi Halning)\nKhrih Bawipa le Nupawl Nawlngeihnak\nAa khatmi Sinak


Vice President Mike Pence caah thawngchia; Pathian zumtu hna USA President le VP caah fakpi in thla cam a her lio a si\nMr. Donald Trump le Mr. Mike Pence hi USA President si lo in um hna seh law, China coronavirus ruangah China nih vawlei cung ramkip cu a ke hram ah a chia cang lai. Natein President pahnih nih fakpi in China cu an doh peng caah China le WHO karlakah biathli zong thei dih a si cang. President Trump nih a rak chim cia mi vialte kh a dik dih tinak a si ko.\nPresident Trump nih China a sual tuk caah company 65 cu zeihman tuah khawh lo tin aphih piak hna i, China ah rian a tlawmtuk cang caah lungrethei in an um lio a si, Mah lawng cu si loin USA le China nih Trade deal January ah an rak tuah mi zong kha Trump nih tlamtlingter a tim ti lo. China caah cun a poi tuk mi thil si cang. China sual ning pakhat vun chap ka duh mi cu, December ah khan Mask tampi cu Australia le Germany le India in a cawk i, Cun mah a cawk mi vialte cu a cawknak in tam deuh in tu cu ramdang ah a zuar tthan. Mah bantuk hi China nih ramdang cungah a thil tuah ning cu a si.\nA tlangtar he pehtlaihin ka vun ttial cang lai. Pence’s Secretary, Katie Miller Coronavirus a positive tih phuan a si hnuah Vice president Mike Pence zong ralrin ruangah home quarantine in a um lai ti bia le hla a um. President Trump’s Coronavirus task force Dr. Fauci rian ttuanti hawi pathum nih mah zawtnak hi an ngei cang. Mah bantuk in Trump Administration rian ttuanti le hawi nih an ngei thluamah tikah cun Center for Disease Control and Prevention nawl zulh in Mike Pence zong home quarantine a tuah ve lai tiah zum a si. Natein Monday ah a hlan in a rak ttuan tawn bantuk in White House ah rian a ttuan tthan lai. Mah bantuk in nawl an chuah hnu tlawmpal ah President Trump nih The White House ah military leaders pawl a hmuhnak ah cun Pence cu a kal ve lo\nUS Sunday nih report official figure ah langter ning ah cun US minung 80,308 an thi cang. Experts pawl nih cun mah nak in a thimi an tam deuh lai tiah an chim. Emerging Evidence ah cun mi tampi nih mah rai zawtnak hi ngei an ti caah test tuah an ttih, mi tampi cu an mah tein inn ah home quarantine in an um. A zualtu mi lawng siizung lei ah an kal. USA economy a hrawhtuk mi vennak caah State tampi ah reopening an tuah thluamah cang.\nMark Hayward, Sociology professor at the university of Texas, CDC advisers nih cun coronavirus ruangah thinak a tlung mi hi kan hmuh mi le zumnak leng lei a si cang. Atu a thimi nak in an tam deuh lai minung 160,000 leng an si cang lai tiah a chim. Source- Theguardian\nBe the first to comment on "Vice President Mike Pence caah thawngchia; Pathian zumtu hna USA President le VP caah fakpi in thla cam a her lio a si"


Breaking News: Atulio Hakha Sining Cu Zangfak Ngeihchia Bak An Si – Chin World News Evening\nBreaking News: Atulio Hakha Sining Cu Zangfak Ngeihchia Bak An Si. Atulio Hakha Pyidawtha Market Thil Man(September 2) Mah tluk ralhrang an bawi cuahmah lioah hakha khuapi chungah an meh thil zuar mi cu man fak taktak in an zuar i acaw kho lo mi caah cun lungrethei ngai ngeihchia ngai khi asi. Asi khawh ah cun aman an tum ah hin atha ko lai. Kawl ram hi him selaw ralhrang nih buai hna hlah selaw cu an va kai zongah azia deuh tuk mi khi asi.\nThawngdang Chainmyatarsi ah swab lak lio mi pakhat tel in minung 13 cu Covid-19 zawtnak ruangah an nunnak a liam. Mandalay ramthen, Chainmyatarsi peng September 1 ah,swab lak lio ah nunnak a liam mi Covid zawtnak a ngei lai tiah lunghrinh mi tel in Covid-19 ruangah minung 13 an nunnak a liam tiah Mandalay mibawmchan tu phu sinin theih a si. Mantawng Covid-19 cawnghhramhnak center in Covid mizaw pakhat, Mandalay sizung pi in minung 7 City hospital in minung 1, Ganhgaw sizung in minung 1 khuachung in minung 1 le Covid-19 zawtnak ngeilai tiah lunghrinh mi mizaw pahnih cu an nunnak a liam.\nAtu langhter mi Covid zawtnak ruangah nunnak liammi hna cazin cu Mandalay khuachung mibawmchan phu cheukhat hna sinin theih mi a si. Mandalay ramthen chung Covid-19 zawtnak ruangah nunnak a liam mi July thla chung minung 2000 leng an si,cun August thla chung ah minung 700 hrawng an si tiah theih a si.\nNunnak a liammi hna chung in tamdeuh cu kum upa deuh mi hna le, zawtnak phun dang a ngeicia mi hna an si, cun sii-inn ah a zohter kho lo mi hna, sii-ai lei harnak a ngei mi le oxygen chambau ruang ah nunnak liam mi hna an si Ralhrang kuttang ngandamnak zung nih September 1 cathanh chuah mi ah Mandalay ramthen chung Covid zawtnak aa chawnh mi minung 16 an um tiah a langhter. Mandalay ramthen chung peng 20 ah Stay At Home ding in rikhiah a si.


Kuatkhai Ah MNDAA le TNLA I Bawm In Ralhrang Rallokap He I Kahnak A Chuak – Hakha Cherry\nKuatkhai Ah MNDAA le TNLA I Bawm In Ralhrang Rallokap He I Kahnak A Chuak\nKuatkhai Ah MNDAA le TNLA I Bawm In Ralhrang Rallokap He I Kahnak A Chuak.Shan ramkulh chaklei Kuatkhai peng Luaikaan khua pawngah TNLA,MNDAA i bawm in ralhrang rallokap he tu zaanlei Suimilam 4:00PM hrawngah i kahnak a chuak.\nSuimilam 4:40 in 5:25 PM tiang rallokap Brigade 99,Khah-Mah-Yiah(315) Yiah Kah-Tah-Khah Mah-Yiah hna le an i kap tiah TNLA thawngzamhnak lei nih an thanh.\nLuaikaan khua in Manmai khua lei an kal lio ah TNLA,MNDAA a bawmmi ralkap he i tong in i kahnak a chuak tiah an thanh.\nKuatkhai pengah chaklei hawikom bu asi mi MNDAA,TNLA,AA,KIA ralkap hna le rallokap kar ah i kahnak tete a chuak theo.ရွှေဖီမြေ The Chin Post\nAdang relthan:Mizoram Lei Ralzaam Tio Kaam Ah An Taap.June 10 hrawngah Hakha le Thantlang peng CDF le ralhrangbu i kahnak a chuah ruangah minung 100 hrawng cu Mizoram ah lei himnak kawl in an rak zaam.\nThantlang peng le Mizoram ramri Farkawn in luh a tim mi hna hi Covid-19 ruangah Mizoram cozah nih luh an sianh hna lo caah Tio tiva kaam ah Tuipuiral YMA group nih i dornak an tuah piak hna tiah theih a si.\nRalhrangbu nih rampi nawlngeihnak a lak duhlo in CDM a lut mi cozah riantuan tampi Mizoram ah himnak kawl in an rak zaam. Amah belte cu lakhua in a rak zaam mi an si, tulio kan ram hmun cheukhat ah boruak tlawmpal a daih deuh caah le Mizoram Covid dirhmun a that lo ruangah ei le din kawlhawl nakah harsatnak tampi an ton caah cheukhat cu a kir mi zong an um.\nMizoram cozah cazin ningah Mizoram ah a dor mi ralzaam hna hi 16000 hrawng an si. Champhai district chungah 3700 an um. SYMA nih a chim ningah SYMA nih theihpinak in a kir mi hi 500 hrawng a si cang tiah theih a si.\nAtu Kawlram lei ralhrangbu cawlcangh ning zoh ah ralzaam hna hi kir khawh ding dirhmun an si lo caah Tuipuiral YMA nih Zawlsei ah ralzaam umhmun sak an timh tiah theih a si i, chikhat an i dorhnak hmun zong Farkawn, Chawngtui le Vaphai ah sak timh lio a si tiah theih a si. champhai net\nApoi tuk ee Rangon Ah Chin Nungak Pakhat Ralhrang Nih An Tlaih\nApoi tuk hrinhrang ee.Kalaymyo Ah Fapawi Lio Mi Nu Mawtaw Pahnak In Nunnak Liam


Rasia Hriamnam Phurtu Anti-arcraft Defense Ohurtu Cu Tunai Ah Ukraine Nih An Kah Piak Tthan - Khuaruah Har News\nSnake Island i Russia hriamnam phurtu a bikin anti-aircraft defense phurtu pi cu tunai ah Ukraine nih drone in pil bak in an kah piak than hna.\nAzovstal Tuknak le Ukraine Dirhmun. Mariupol ah a ummi thir chuahnak sehzung tangin Russia ralkap a dotu Ukraine ralkap pawl cu an temtuartuk cang ko nain a sunghkhan an duh lo i, ‘a dongh tiang kan dir lai’ tiin an commander i a thaisungnu nih a chim. Khuaruahhar lei khi an si an ram caah an i pumpek nak hi.\nA ral laimi Monday i Victor Day ah khin Putin nih Russia mipi sinah teinak tling pek a duh hna caah, asiloah an ram ningpi in ral tu dingin thanh lawlaw a duh caah, rilipkap khua Mariupol cu lainawng Russia ralkap nih heh tiah an kah hna.\nThir chuahnak sehzung i Ukraine ralkap hna an commander cu Thursday ah khan a nupi Kateryna Prokopenko nih phone a hei chonh. “Ka va le hi a sungh an khan lai lo. Khuaruahhar thil tlun ding lawng an hngak ko cang” tiin a chim.\n“Kan dawt zungzal ko lai e, tiin Azov Regiment commander ka va Denys Prokopenko nih a vun ka ti cun ka molh lo lawng khi a si. Byebye timi bia he ai lo e,” tiin Kateryna nih a chim. Azovstal hmunhma cu Ukraine ralkap nih hehtiah an kham ko rih, asinain Russia nih vanlawng bomhnak he heh tiah an kah hna i, a ningpi in lak an i tim, tiah Ukriane military General Staff nih Friday ah a chim.\nVictory Day hi Russia calendar ah ramdawtu hna ni philhlonak ni sunglawibik a si i, Soviet Union nih Nazi Germny an tei ni philhlonak an tuahmi a si. Asinain, thir chuahnak sehzung hi Ukraine nih a kilven khawh rih ah cun, cucu Russia caah sunghnak a hung sih rih lai i, Donbas i ral an tukmi hi a chiatchuah phah te lai, tiah British Defense Ministry nih a chim.\nAzovstal steel plant ah hmunhma a khuarmi Ukraine ralkap hi 2,000 hrawng an si, tiah Russia lei nih an chim. Cun mipi zakhat renglo zong an i tel ve lai, tiah ruah a si. “Hma a pumi ralkap an tam ngai. Asinain a sungh an khan duh hrimhrim lo.\nHmunhma an khuar peng ko rih hna. Cu dirhmun cu vun ruat hmanh u! Hngakchia an i tel. Thla hnih renglo chung bomb in heh tiah pehzulh in an kah, pehtlaiin mithi an um,” tiin President Zelensky nih a chim.\nSteel plant an sernak layout kong a theimi electrician pakhat sinin bomhnak an lak i Wednesday ah khan Russia pawl an va lut kho, tiah Ukraine Internal Affiars Ministry advisor Anto Gerashchenko nih a chim. “Electrician pa nih cun sehzung tiang a phanmi vawleitang miang cu a piah hna,” tiah a chim.\nRussia nih makhngallo in steel plant a kahmi nih hin a tangmi mipi pawl chanhchuahnak a donh, tiin Zelensky nih a chim. Lamdang kan kawl lio a si, tiin UN Secretary-General Antonio Guterres nih a chim. “Hell bantukin tih a nungmi hi steel plant chungin mipi kan khamh khawh nak lai kan si khawh chungin kan i zuam ko rih lai,” tiin Antonio nih a chim.\nHi sehzung hi bomb in kan kap hrimhrim lo, cucaah cuka i a ummi Ukraine pawl hi a sungh vun khan cang hna seh, tiin Kremlin nih a chim. Anmah Ukraine ralkap lila hi pei mipi zam lo dingin a khamtu an si cu, tiin Russia lei nih an thang an chiat ve hna.\nMariupol an sungh ah cun Ukraine i rili hmunhma biapi vialte ai rawk dih lai i, Crimea lei tiang in dai an chong (hmunhma an lak) cang lai i, Donbas pengkulh pumpi cuul in a ralkap a thlah khawh cang hna lai. Donbas lak ding hi Kremlin nih biatak tein ai hmaithlak lio pi a si, tiah ruah asi.\n“Kan mipi, cun hma a pumi kan ralkap pawl hi steel plant in vun chuah kho zau dingin kan nawl ko hna. Thitha in an hma kan thlop khawh hna lo caah an thi chuahmah cang,” tiin Azov Regiment ah deputy commander a si mi Capt. Sviatoslav Palamar nih a Ukriane TV ah nawlnak a tuah.\nKan hnung zarh ah khan steel plant chungin mipi 100 renglo cu an chuah khawh hna. Asinain, Russia nih bomb in an kan kah peng caah, cuhlan i mipi luatternak kan i tinhmi vialte kha kan hlawh a tling lo, tiah Ukraine nih an chim.\nTutan ral an tuknak zarh 10 chung a tlin hnu in cun, chalei pengkulh chung hmunhma cheukhat cu Ukraine nih an lak than cang i, a tu hi nichuahlei tiang in Russia pawl an vun nawr hna caah, Putin nih Kyiv lak ai tinhmi cu a thazaang a pelhter ngaingai than cang. Khua kiap ti tluk lo ngacha in Ukraine le Russia ralkap hi an i Kap.\nRussia ralkap pawl nih Kyiv, Donetsk, Luhansk ah vanlawng in ngiatthlainak (survelliance) an tuah i, Ukraine nih voi 11 kahdohnak an tuah i Russia tanks le hriamnaam bunh mawtaw tampi an hrawh. Cu an sunghmi kongah Russia nih zei a chim rih lo.\nDonbas i Russia hlawhtlinnak hi a khul a nuar ngaingai, tiin Pentagon spokesman John Kirby nih cun a chim. Kharkiv lenglei i Russia nih an lakmi hmunhma pawl chuh than dingin Ukraine nih kaudeuh in a lohma kalpi dawh dang in a um than cang.\nKharkiv le Izyum in Russia pawl dawi dih dingin an i tim. Naite ah khan, Russia nih bomb an thlak hnawh mi Kharkiv in meng 25 tiang Ukraine nih an dawi cang hna, tiah Ukraine chief of defense Gen. Valerii Zaluzhnyi nih Thursday ah khan a chim.\nMoscow nih a ralkap pawl kirter hau lakin, Ukraine nih miakpi in a kah ve lai. April canceu lio i Ukraine nih Russia raltunak tilawng pil lak i an kahmi kha, kanmah US nih tilawng a umnak hmunhma kan chimh hna caah a si, tiah Thursday ah khan American official pakhat nih a chim.\nRaltunak tilawng an umnak hmunhma hlathlaipiaknak, hei ti bantuk hlathlainak ceilak kan ngeih piak khawh hna. Asinain Russia tilawng missile cruiser Moskva kah dingin bia a chattu cu anmah Ukraine hi an si, tiin US official nih a chim. A min bel zapi theih in langhter a duh lo.\nVictory Day hrawnghrang ah kahdohnak a fak te kho mi a si caah, zarh khat chung hrawng cu ramri lei deuh ah nan zam chungah a tha lai. Cun mipi umnak hmunhma ah a bu in um hna lai u ci, tiin Ivano-Frankivsk an mayor nih a mipi pawl thazaang a pek hna.\nSunday zanlei in Tuesday zinglei tiang Zaporizhzhia ah curfew an thanh. Hi khua hi Mariupol ah a tangmi mipi an zamnak lampi ah a ummi khua a si. Mariupol ah hin minung 400,000 an um i, ral a tu i tirawl, siai thitha ngei lo in tartahak in a ummi hi 100,000 hrawng an si rih lai, tiah zumh a si.\nThursday i vanlawng in bomb kan thlakmi nih ralkap an chiahnak hmunhma, Zarozhne i miakpi le keralkap umnak, Mykolaiv i rokect kahnak an chiahnak hmun telh in Ukraine ralkap sakhaan a ceilak in kan kah, tiah Russia Defense Ministry spokesman Maj. Gen. Igor Konashenkov nih cun a chim.\nRal nih kan sizung dirhmun a hrawh dih. Sizung 400 renglo ai rawk dih cang, tiah UK i charity event he ai pehtlai mi video link ah Zelensky nih cun a chim. “Russia ralkap nih an ukmi hmun ko ah hin sizung le siai kong i kan dirhmun hi a chiakhat hringhran.\nA fawibikmi sitlang te hmanh kan ngei ti hna lo,” tiin a chim. Hi ral a dih hnu i Bomb phalh le inn le lo dirhthan rian a ruah tikah, United24 timi min bunh in global fundraising tuah dingin Zelensky nih thawng a thanh.\nCu ve rualrual in, Poland zong nih minunghawi bomhnak caah, tiin $6.5 billion chuahpi dingin International Donor conference a tuah ve. Cu conference ah cun European ram tampi hna i an prime minister le ambassadors siseh, ramdang aiawhtu le a cheukhat business pawl an kai hna.\nRal a dihhnu i inn le lo dir thannak caah, tiin Ukraine cabinet zong nih capar an tuah. WWII Marshall Plan bantuk te khan Ukraine ram sersiam thannak dingah kan hawi Western ram pawl nih program nan kan ngeihpiak nak lai kan nawl hna, tiin Zelensky nih a chim. Crd: Chelsea Bawi\nHOME Ram Leng Thawngpang Video


RAM LE MIPHUN CAAH KHRIHFABUU PHAISA HI KAN HMAN VE DING A SI KO – The Chinlung Post\nJune 16, 2021 admin Knowledge 0\nBiaknak phaisa hi miphun le ram ca zongah kan hman ve awk a si tiah ka ruah. A tawi fiannak in ka tial lai. Miphun le Ramkhel a thawknak Pathian nih Vawlei cung minung a ser hmasa bik mi cu a dam pakhat lawng a ser hman sa cun a hnu ah a dam hawikom caah Evi a ser than i a dam le evi nih cun fapa an ngeih hna i Kain le Abel an ngeih hna i cun Kain nih fapa a ngeih than i a min ah enok cun enok nih fapa a hrin than i a min ah Irad cun Irad nih fapa a hrin than i Merujael mah ti cun adam le evi te fa hna cu vawlei cungah an karh lengmang.\nI, Noah chan tiang cun Noah chan in vawlei cung minung cu kan karh chin lengmang i a hnu ahcun nu hrinkhat pa hrinkhat a si mi unau rual le chungkhat cing la rualchan kar ah i hmuh thiam lonak le i rem lonak tete a karh tawn caah um nak hmun hman ram an ni cuh ton hna i an ni doh an ni thah hna. Vawlei cung tuan bia le baibel zoh tik ah i tuk i doh i thah nak kong zoh tik ah mah uanu chuak ti khat le chungkhat i doh i tuk le ram i cuh i doh i tuk i thah hi a tam bik caah mah cucu ramkhel tiah hmuh khoh asi. Chin miphun nih chin ram kan ven ding a si ve.\nA cung lei ka tial mi khi a tawi fiang nak in ka vun lak ter mi asi. Biaknak kong zoh than hma uh sih. Vawlei cung minung kan sual tuk cang caah Pathian nih minung a kan ser mi hmanh a ngai chih ti a si. Mah ti cun vawlei cung minung kan sual tuk caah pathian nih thiangthlarau in minung pumsa lanh in pathian nih a fapa cu vawlei cung minung an sual ngeihchihnak ding ah dinfelnak cawnpiak ding ah Pathian nih a fapa a rak thlah.


GOOD NEWS: DONALD TRUMP DIRHMUN ATTHA KHO TAKTAK – The Chinlung Post\nUS President Donald Trump cu adirhmun attha tilo i, Republican chung hmanh ah alung dongmi tamtuk an um cang tiah an ti. Asinain tutan ah fiang tein Trump dirkamhtu an um le um lo, zeitluk in dah Trump an rak dirkamh timi hmuh khawh asi. Thenkhat le bang nih a ralaimi thimnak zong ah Donald Trump hi President i cuh tthan seh tiah a timi tampi an um. Cu lawng siloin Senator Mitch McConnell zong nih adirpi rih.\nTutan US thimnak kong cu theihcio bangin abuai taktak khi asi ko. Thimnak kongah Trump nih thimnak hi a dik hmanmi thimnak asi lo, lih le nawnnok, fir le tlei tiah a phunphun in achim. Cun tutan thimnak ah hin ning le cang tein thil tuah siseh law ka tling hrimhrim ko lai tiah a chim pin ah biatak tein dottletnak zong atuah. Thimnak kongah Trump nih a aupi lengmang mi konghe pehtlaiin mipi ruahnak lakmi an langhter.\nHi konghe pehtlaiin Axios-Ipsos Poll nih Republican chungah ruahnak an lak i, 62% nih Donald Trump nih thimnak kongah acohlang lonak kong alanghter mi cu kan dirpi tiah thimnak kong ah Trump an dirpinak an langhter. Senator Mitch McConnell zong nih hi kongah cun Trump adirpi ve. Cu lawng siloin January ni 6 Capitol buainak achuak mi kongah 69% nih Trump palh asi lo tiah an ti rih i, Trump cu an dirpi tthan.\nJanuary ni 6 buainak kongah Minung tampi hna nih Donald Trump ruangah asi tiah Trump cu sual an puh, Trump zong nih kha thilcang kongah palhnak zeihmanh ka ngei lo tiah a chim. Asinain Trump cu kha buainak achuah hnu ah apalh tiah House nih biachahnak an tuah piak i, Senate ah ceihtthan asi lai. Zatuak 91% hi Trump dirkamhtu an si i, traditional republican chungah 46% nih an dirpi lio. Asinain 36% tu nih cun an dirpi ve lo.\nCu lawng si lo rih lo in 96% nih Republican party cu Donald Trump nih a sersiam tiah an ti tthan. Hi chungah 51% Traditional Republican an si. Cun 94% nih kum 2024 ah Trump hi i cuh tthan seh an ti i, cu chungah 41% cu Traditional Republican an si. 42% nih Sen, McConnell an dirpi i, 63% nih Trump an dirkamh ve. Acunglei vun langhtermi zoh tikah Trump dirkamhtu hi an tam tuk hringhran timi hmuh khawh asi.


Breaking News; Khayan ah Pyu Saw Htee Lutlai ti mi pa meithal in an kah – The Cherry Par\nBreaking News; Khayan ah Pyu Saw Htee Lutlai ti mi pa meithal in an kah\nKhayan ah Pyu Saw Htee Lutlai ti mi pa meithal in an kah\nKhayan khua Pyu Saw Htee Lutlai ti in a min a thang mi U Myo Naing cu nihin October 13, chun ah Yangon ramthen, Khayan khua, Bo Tay lam ah meithal in an kah. “Myo Naing cu Pyu Saw Htee Chairman a si tiah an ti. Rian a tuan mi a zoh hna lio ah a hnulei in voi hnih an kah, a thi kho” tiin mithmutu pakhat nih Mizzima ah a chim.\nSang khuabawi 80% leng an chuak (or) chuahnak ca an chiahnak Khayan khua ah caan karlak mipi uktu bu cu an ser i Yangon ramthen chung ah ralhraang uknak a rawh biknak khua a si.\nYe-Oo peng ah dalaan nu pahnih thah an tong. Sagaing Ramthen, Ye-Oo Peng, Watphyu khuate ah Council ralhraang thawng petu le lamhmuh saktu nu pahnih cu Oct. 12 ah thah an tong.\nA thi mi nu pahinh hi Watphyu khua in Mah Cho Cho Win le Mah Htay Lin an si i zahan zaan suimilaam 9:00 hrawng ah khan a ho ti hngalh lo mi bu pakhat nih an hruai hna i Nyaungnikan chaklei inn pakhat ah nam in an thah hna tiah khuami sin in kan theih.\n“Watphyu khua hi a luan cia September thla ah Council ralkap nih an luh hnawh hna i inn nga an khanghpiak hna pin ah khuami minung pali an rak tlaih hna i atu tiang an chuak rih lo. Thong an tla. Cu lio ah cun atu nu pahnih nih hin lam an hmuhsak hna, kutdong sawh in mi an tlaihter hna” tiah khuami pakhat nih a chim.\nThah a tong mi nu pahnih hi August thla ah NLD mino pawl a tlaitu le a hremtu hna an hruaitu Ramthen Pyu Saw Htee Lutlai U Taung Htay i a far le pahnih an si tiah kan theih. Ye-Oo peng chungah Ralkap Council nih rian pek mi khuabawi le ralkap thawngpetu dalaan/ Pyu Saw Htee tiah ti mi minung pakua hrawng thah an tong cang tiah kan theih.\nKyaukpadaung khua Sinpin Zung Bomb voi li an puah. Mandalay ramthen Kyaukpadaung khua Sinpin Zung cu Oct. 12, zaanlei sml. 6:35 ah bomb voi li kan puah tiah Defence Force-Kyaukpadaung (KDF) nawlngeitu nih a chim. Zaanlei sml. 6:35 ah voi khat a puak i Council ralkap pawl an rak phanh ah voi thum a puak than.\nA rawk mi le hliamtuar kan hngal kho rih lo. A pawng i a um mi an tlaih hna. Minung zeizat an tlaih hna ti cu kan hlathlai cuahmah lio a si tiah KDF nawlngeitu nih Mizzima news ah a chim. Council ralkap he tangti in mizapi hnahnawhnak a pe tu an si ca ah Sipin Zung cu bomb kan puahnak a si tiah KDF nih ca an chuah.\nMizapi nih Council ralkap he aa pehtlai mi hmunhma pawl cu a hlaat khawh chung hlaat in nan hrial lai tiah KDF nih ralrin peknak a thanh than. A luan cia Oct. 11 zong ahkhan Kyaukpadaung peng chung ah a um mi Mytel Tower zong PDF-KPG nih an rak hrawh cang.\nOct. 12 zaan suimilaam 9:00 hrawng ah Myaing PDF le Poh North PDF phu hnih i fon in an kah hna hi a si. “Phuhnih fonh in Zepya khua lu tlangbo ah a um mi palek sakhan cu kan kah hna. Palek thazaang 25 hrawng lawng an um. kan kah hna i panga hrawng cu kan hliamh hna, pahnih cu an thi colh” tiah Myaing PDF in nawlngeitu pakhat nih Mizzima ah a chim.\nKan i kah chung hi minutes 45 hrawng a rau i kanmah PDF lei in pahnih hliam an tuar tiah a chim chap. “A hlan bamtuk in tumi (Lai meithal) lawng si lo in meithal tha pawl zong kan hmanchih khawh cang. Cun anmah nakin thazaang lei ah kan tam deuh.\nA hnu cun mei an hmih dih. An sakhan mei in kan khangh lai kan ti lio ah an sakhan pawng tlangbo in a kan kah caah kan hnu ah kan kir thannak a si” tiah a chim. Palek nih an Sakhan an chuahtak i mei in kan khangh lio ah a pawng tlangbo in an kan kah nain hliamtuar um lo tein kan kir than kho, tiah Myaing PDF nih an facebook cahmai ah Oct 13 nithla in an taar. Credit: The Hakha Post, Mizzima\n← Lungpi Khuami Pa Pawl Ralhrang Nih An Tlaih Hna Timi Kong Update Thar!\nHakha lei Phorhmi Ar 450 Hakha-Monywa kar ah Mibu nih an Chuh Dih Hna →


HRIAMNAM TEITU FIMNAK LE CHIN MINO – BEECHŸ THANG\nAugust 19, 2020 August 19, 2020 Beechy Ram Tin Thang\nHRIAMNAM TEITU FIMNAK LE CHIN MINO\nPhungthlukbia 16: 16\nFimnak ngeih hi sui nakin a ṭha deuh, hngalhthiamnak ngeih hi ngun nakin thim deuh awk a si.\nNelson Mandela “Fimthiamnak cu vawlei thlennak ding caah na hman khawh mi hriamnaam a si.”\nSudner J. Harris “ Fimthiamnak nih aa timhbik mi cu thlalang kha thlalangawng an can ter a si.”\nMandela le Harris nih an chim mi bia nih a langhter mi cu zeitluk in dah fimthiamnak hi thlennak ah aherh ti si ko. Society pakhatkhat ah fimthiamnak um lo khawh a si lomi zong kha a langhter fawn. Society pakhatkhat ah cawisannak ding caah fimthiamnak cu hriamnam ṭha bik a si. Fimthiamnak nih a tuah hmasa bik mi thil cu zeibantuk minung dah ka si, zeidah kan tuah awk si, zeidah thiamnak ka ngeihmi si timi vialte kha a kan hngalh ter. Asining aa theihngal lomi, Pathian nawl a ngai lomi hna kha Pathian nih thluachuahnak zong a pe fawn hna lo. Chin mino hna nih zeitindah fimthiamnak cu sui nakin kan duh deuh awk a si i ngun nakin kan i thim deuh awk a si, timi cu a tanglei ah kan vun zoh ṭi hna lai.\nPhungthlukbia cauk cu mifim pawl chimmi le caan tampi ah caṭial thiam tampi nih an ṭialmi khomhmi cauk a si. Acheukhat pawl cu hramthawknak ah a ṭialtu kha a langhter tawn. 1: 8-9: 18 and 31: 10-31 lawng hi a ṭialtu a langhter lomi si. 1: 1-7 nih Phungthlukbia chung ah zeidah a kan cawnpiak duh bik timi kha a langhter dih i a ṭialtu Solomon si ti zong kha a langhter fawn. Sihmanhsehlaw Conservative Scholars nih Solomon hi mah cauk tam u deuh ah ṭuanvo ngeitu si tiah bia-alnak an tuah. Cun Critical Scholars cheukhat nih an timi cu Phungthlukbia cauk hi Solomon nih a ṭialmi si hrim ko tiah direct in koika hmanh ah langhternak a tuah lo tiah an ti. Agur le Lemuel hi voikhat lawng an lang( 30: 1 & 4) . “Mifim” pawl cu theihhngalh lo pawl an si. Cun group in a langhter mi cu “Hezekiah mi hna” ti hi a si (25: 1). Cucaah hi Phungthlukbia cauk hi Solomon pakhat lawng nih ṭialmi si tiah kan ti kho lo. Minung tampi nih rak ṭial i khomhmi cauk tu a si.\nPaul a tuanbia kan zoh tik ah a sianginn kainak le ca a cawn ning pawl kan hmuh, kan theih hngalh dih mi kha si ko. Paul hi Gamaliel kut dang ah fimthiamnak a rak kawl mi a si i, Roman ralbawi zong a rak ṭuan balmi a si. Paul a nunnak kan zoh tikah zeitluk indah fimthiamnak aherh zia kha kan hmuh khawh. A dikmi nuncan ziaza le phunglam cawnpiaknak nih minu mipa kha a fim ter, cun ram le miphun, khrihfabu le innchungkhar hmailei karhlannak ding caah ceunak a phurh. J.F. Kennedy nih “ kan ram dirhkamhnak ding caah fimthiamnak hi kan hriamnam pi cu a si ko” tiah a rak ti. Kan ram le kan miphun, kan khrihfabu, le kan innchungkhar caah fimthiamnak a herh.\nPhungthlukbia cauk le ram sersiamnak ah nu cawlcanghnak\nPhungtlungbia cauk chung ah kan hmuh khawhmi cu zeitluk indah Israel miphun hna cu saltannak in an rak chuah hnu ah an ram sersiamnak ding caah nu hna nih an fa le fimthiamnak an kawlnak ah zeitindah an cawlcangh ning kha kan hmuh khawh. Phungthlukbia cauk nih a kan cawnpiakmi cu atlangpi in (i) miphun fimthiamnak (ii) zunglei fimthiamnak le (iii) biaknaklei fimthiamnak (or) pathian kong cawnnak he aa pehtlaimi cawnnak an si. Miphun fimthiamnak ah cun timhmi pakhat lawng an ngei i, minu mipa kha a nunnak ah thiam lak in an cawnpiak hna. Practical siloah hneksaknak kha an cawnnak ah an hmanmi a hrampi cu a si. Cun innchungkhar ah zeitindah ṭhutdir ning si awk si timi kha an cawng fawn. Sihmanhsehlaw pahnihnak zunglei fimthiamnak tu ah cun group kha limit an tuah. Mizapi nih an cawn khawh lomi cawng ding in an thim hna. Tahchunhnak ah tlangbawi, siangpahrang, mi lianngan deuh, etc…Pathumnak fimthiamnak cu a cunglei pahnih he aa ralkah ngai. Aruang cu pathumnak ah cun mizapi caah a timhmi asi i a timhmi zong cu mizapi cu fimthiamnak pek asi ko. Pathumnak nih aa timh bik mi cu “Pathian ṭihzah kha fimnak hrampi asi” ti kha a si.\nInnchungkhar kan cawlcangh ning kan zoh tik ah pa bik nih innchungkhar ah zohchunh awktlak asinak ding caah a nupi he lungkhat si hau. Cun patling ruahnak tling a chuahpimi, a nupi cung ah zumhtlak asimi si hau. Innchungkar ah fa, nu le pa pehtlaihnak ah pa nakin nu cu an teima deuh. Sianginn kan kai tikah kan sianginn kong he pehtlai in thil pakhatkhat um tikah pa nakin nu nan teima deuh…Tuni kan thil tuah ning hi Israel mi hna zong an ram sersiamnak ding caah an fa le cung ah nu nih ṭuanvo tampi an la i an cawlcang ve tikah Phungthlukbia cauk ah Nu le fimthiamnak kong kha a kan cawnpiak i a kan theihhngalh ter. Fimthiamnak timi biafang zong hi Biakam Hlun ah cun Nu he a pehtlaih ter tawn. Daal 8nak ah Nu kong kha Daal 7nak bantuk in a kan cawnpiak. Israel mi hna sal an tannak in an luat hnu ah an ram sersiamnak ding caah Nu nih biatak tein an fa le kha an cawnpiaknak, fimchimnak in hma an rak la ve. Cu ve bantuk in kan nih Chin mino hna zong kan ram, miphun, Khrihfabu le chungkhar sersiamtu ding kan si hna. Sersiam khawh nakhnga atu tein fimthiamnak kan kawl a herh. Cu fimthiamnak cu hringtu nulepa zong nih ṭuanvo nan/an ngei ve.\nDaal 10-31 hlan, Daal 1-9 nih a kan cawnpiak mi cu zeitluk in dah Pathian ṭihzah hi fimnak hrampi si timi le ahrutmi cawnpiaknak zulh kha zeitluk in dah ṭih nunzia kha a kan cawnpiak. Daal 9nak ah kan hmuh khawh rih mi cu Nu phunhnih an si. Afim mi le ahrut mi. Innchungkhar ah fale nih lawmhnak an chuah pi tikah hringtu nulepa cu an fim tinak kha si ko. Cun Nulepa zong kha sersiamnak ah tei an ma. Inchungkhar ah fale nih ngaihchiatnak an chuahpi, phurh tikah hringtu nulepa an nuncan ziaza kha zeibantuk dah si timi kha alangh ter i zeibantuk cawnpiaknak dah an zulh timi kha a lang fawn. Cucaah kan nih Mino hna zong nih miphun dang hna karlak kan um tikah kan nuncan ziaza in kan innchungkhar sining kha a langh ter tawn ve. Fimthimnak nih minu mipa a si ning kha a cawisan. Kan sifahnak le kan ziaza ṭhat lonak vialte hi kan fimthiamnak a niam deuh ruang ah a si. Afim thiammi Nulepa nih cun an fa le kha sianginn an kai ter hna i fimthiamnak an kawl ter hna.\nNan theih cio bantuk in hlan lio Greek miphun cu fimnak cawnnak a uarmi an si. Nihin tiang kalning aa dang taktakmi fimcawnnak ningcang (Education system) pahnih a chuahtertu an si.\nPakhat cu Sparta khua fimcawnnak (Spartan education) a si. Thluak lei fimnak siloin takpum lei thiamnak a simi raldohnak le tukvelhnak lei ah a ṭhawng i a thiam taktakmi cawnnak a si. Nunning a niam bikmi sal pawl le misifak nih dothlennak an tuah khawh nakhnga lo an cawnpiak hna, training an pek hna. Tihal le rawlṭam tbk. harnak tuar kho dingin a har taktakmi training an pek hna. Ti lo le rawl loin an um ahcun midang thil zong fir a hauh te lai caah fir ningcang zong an cawnpiak hna. Thil an fir lio ah an tlaih sual hna ahcun fak taktak in an hrem fawn hna. A ruang cu an fir caah si loin mi an i tlaihter caah a si.\nA dang pakhat cu “Athen fimcawnnak” a si. Tuchan Democracy ram i an hmanmi fimcawnnak phung a rak thawknak a si. Thluak in khurkhua ruahnak le fimnak taktak kha biapi ah a chiah. A tawinak in chim ahcun Spartan sianginn nih thiamnak (skill) tha a pek i Athen sianginn nih fimnak (wisdom) tha a pek. Cuticun Homer bantuk caṭial thiam le mifim min thangthang Aristotle, Plato, Socrates tbk. an hung chuak. Greek holh zong cu chan lio vawleipi nih hmanmi holh a rak si.\nBC kum zabu panga hrawngah Rome cu Latin Khuaram lakah ram hmete pakhat a rak si. A hnu ah Rom cu a lianngan chin lengmang i Rom Pennak (Roman Empire) tiang a rak phan. A pawngkam khua vialte a uk dih. Greek ram chung vialte Rome nih a va tuk i a tei dih hna. Cu tikah Greek mifim tampi cu sal ah an tlaih hna i Rome ah an ratpi hna. Cuticun Greek mifim le cathiam tampi cu Rome uktu hna caah sal rian an rak ṭuan. Mitthlam in hei suai ahcun Rome uktu nih Greekmi cu minung covo vialte an pe hna lo, an duh paoh in an tuah hna. Rome meithal nih Greek fimnak cu a tei ti awk in a rak um.\nSal nih a bawipa fapa ca a chim\nMeithal aa bochanmi Rome Pennak cu duhsah tein a ṭumchuk ziahmah. Aruang cu Rome ralbawi hna nakin an sal simi Greek pawl ca an thiam deuh pinah an fim deuh i a si. Rome uktu upa hna nih an fale cachimtu ah an sal a simi Greek pawl an hman hna. Sal nih a bawipa fapa cachimtu ah a cang. Greek mifim pakhat cu Rome ralbawi caah sal a si nain Rome ralbawi fapa caah cun cawnpiaktu saya a rak si. Aristotle zong Alexander Ngan ngakchiat lio ah ca a rak chimtu a saya a rak si.\nCuticun duhsah tein Latin holh zong a tlau zuahmah i Greek ca le holh nih hmunhma a hun lak. Homer nih Greek holh in a ṭialmi “Iliad” le “Odyssey” biazai zong Latin holh in an leh. Mi tampi nih Latin holh nakin Greek holh an hun uar deuh. Greek fimcawnnak zong a hung laar chin. Hi caan lio ahhin Greek holh zong hman a duh lo i Greek saya zong lak a duh lomi Rome Hruaitu upa cu Cato a si. A fapa zong amah nih ca a chimh. Greek mifim cu a doh hna. “Sal nih cachimh phung a si lo” tiah a ruah. Asinain fimnak taktak cu mi nih duh cio a si tikah Cato lila zong a hnu ahcun Greek ca le Greek ruahnak (Philosophy) a cawng ṭhan ve.\nPaul zong Rome cakuat a ṭial tikah Latin holh a hmang lo, Greek holh a hman. Cu bantuk in Greek nunphung zong sal i an umnak Rome Pennak chungah a nung. Nihin ni tiang sianghleiruun i cawnmi ca ṭhenning (Liberal Arts) hna hi Greek chan in aa thawkmi a si. Greek cu mitlawm an si, meithal uknak tangah sal an si. Sihmanhsehlaw fimnak an ngei, ca an thiam, an holh an i nunpi, an nunphun an hlaw lo. Cu caah meithal uknak kha an tei khawh. Phundang in chim ahcun Greekmi cu mi khua le mi ram ah an um nain pumpaak pakhat cio nih nunfelnak an ngei, inn an phiah bu, kedan an hnawh bu, thil an suk bu le a niam bik rian an ṭuan buin ca an i zuam, tei an ma, khurkhua an tuak. Cucaah, vawlei uktu tiang an i chuah. Chin miphun zong fimthiamnak kan ngeih ahcun meithal cu chim lo nuclear hmanh kan tei lai.\nMi kut tangah sal rianṭuan zong hi sianghleiruun kai bantuk a si i fimnak cawnnak ah hman khawh a si. Kan chim cia bang Greek miphun cu an bawipa teitu ah an hung i cang. Mi-hrin le sa-hrin ngaingai nih cun miphun nganpi lak le nawl ngeitu miṭha lo kuttang a um zongah a sung bal lo. Zeicahtiah a ngeihmi fimnak le thiamnak nih a nunphung le a holh a nunter. Meithal he ral a do lo, fimnak he ral a do. Zeicatiah fimnak cu meithal teitu a si. Cucaah kan nih Yangon Chin Mino, a hlei in Lai Baptist Church mino hna nih hmailei kan ram, kan miphun, kan khrihfabu le kan innchungkhar ah fimnak hi ral donak ah kan hman khawh nakhnga Fimnak hrampi a simi Pathian nih thluachuahnak kan pek piak ko seh. Amen!\nNOTE: Hi Sermon hi October 21, 2018 Lai Baptist Church, Yangon Mino pumhnak ah ka rak chimmi a si.\nPrevious Towards Inclusive Communities: People Living with COVID-19\nNext Pluralism and Ethics of S.J. Samartha


Thong Kum 5 Thlak Ding In Bia An Khiah - News and Media\nThong Kum 5 Thlak Ding In Bia An Khiah\nShan ramkulh thlanglei Nansan khua ummi journalist Than Soe Aung cu, Nansan biaceihzung nih May 18 ah Anti-Terrorism Law(အကြမ်းဖက်မှုတိုက်ဖျက်ရေးဥပဒေ) in thong kum 5 tla ding in bia an khiah piak, tiah biaceih zung he naihniam pakhat nih a chim. Than Soe Aung cu a luancia March 7 ah SAC ralkap nih an rak tlaih i Anti-Terrorism Law section 52(a) in taza an cuai, tiah a chimchap.\nThan Soe Aung cu NUG le PDF he aa pehtlai mi thawng pakhat cu amah pumpak page ah a tar ti ruang ah taza an cuai. An tlaih thla 3 hnu ah bia an khiah piak hi a si, thlathum chung thong a umnak ah a dam lo i zunthlum zawtnak a ngei, tiah theih a si. Mandalay Ayeyawaddy News Agency i photo journalist, Zaw Zaw cu U Bo thong ah SAC ralkap nih an rak tlaih. A luancia April 10 zing sml 9:30 hrawng ah SAC ralkap nih an rak tlaih i, May 18 lawng ah an tlaih ti thawng cu a chungkhar nih an theih. Zaw Zaw cu Section 505(a) in SAC ralkap nih taza an cuai.\nA luancia May 10 lioah journalist Maung Maung Myo zong Karen ramkulh Myawaddy khua in Mandalay a kal lioah SAC ralkap nih an rak tlaih. RFA nih cazin a khawmh ning in SAC ralkap nih, kum khat leng chung ah Myanmar ram chung um journalist an tlaihmi hna hi a tlawm bik 143 an tlaih hna i cu chung ah 3 an thi, tiah an langhter. Credit – TCP


Malaysia ah rian ttuantu pawl fel lo ruangah le Trump admin ruangah US Chin mi nih harnak tampi an tawn thluamah cang lai – Thechinlungnews\nMalaysia ah rian ttuantu pawl fel lo ruangah le Trump admin ruangah US Chin mi nih harnak tampi an tawn thluamah cang lai\nThawngthanh le Thlacam sawmnak: Bawi Khrih ah miphun hawi hna, President Trump nih US rat nak visa a khammi (travel ban) ah Burma aa tel ve. US cu mirang caah policy nih mipem caah zalonnak a bitter chin lengmang, refugee lak ding zong thumh thluahmah asi cang’ ti cu zapi theih asi cang. Tuzarh in Traval ban order a nung cang lai. Chin miphun a kan hnursuan ngai lai. Chungkhar, nulepa, le nupi a va thimi caah donkhannak a um cang lai. I – 730, I- 130 caah a fawi lo ngai lai.\nMr President nih Kawlram travel ban ram ah a khumh ve cang caah Kawlram chungin Chin miphun nih tuar dawh bik asi. President order chuahmi zong a cohlang lomi senators le congress men tampi an um ve. Min, chuah Ni, nulepa aa khatmi kong zong hlathlainak an vun tuah cang lai. US um Chin miphun lungretheih in ummi tam ngai dawh asi. Kawlram hi travel ban ah telh lo dingin Church World Service, ABCUSA, CBCUSA, Burmese Refugee Commision nih atanglei ni ah a tanglei minung hna ton ding timhtuah asi. Thlacam bawmh dingah kan sawm hna.\nTonnak Ni: March 11, 12. Ton ding minung: 1. Samuel Brownback, US Department, Bureau of Democracy, Human Right and Freedom, 2. Mitch McConnell, US Senate Majority Leader (ASSK supporter) 3. Nancy Pelosi, Speaker of the US House of Representatives ( No Ban Act tiah a au i Refugee lak a duh ngaimi) 4. Mike Pence, Vice President, USA Van le vawlei a ngeitu le a uktu Khuazing Pathian sinah thlacam usih. Bawipa nih a tha bik khua a khan ko lai\nBe the first to comment on "Malaysia ah rian ttuantu pawl fel lo ruangah le Trump admin ruangah US Chin mi nih harnak tampi an tawn thluamah cang lai"


Ruahnak hal kan duh hna? – Hakha Cherry\nRuahnak hal kan duh hna?\nKeimah ka min cu Sui Cer Chin asi. NuDawt tiin an kan auh .Kan khua nih cun Nausui tiin. Carel khi ka huam ngai. Kawlca deuh ka rel mi asi.Tlawmpal mirang tete zong ka rel pah. Ka rel deuh mi cu thazaang pek nak deuh khi an si hna.Cun catial zong ka huam. Biazai le Lenhloi tete khi ka um har can ah ka tial tawn.Carel ding a rak ka hlang tu tete le rel ding ah zei cauk dah a tha hnga tiin a ka hal tu tete nih.\n“Hi bantuk thazaang pek nak cauk, thazaang i lak nak cauk pawl hi laica in rel awk a tlawm ngai, a bik in mino tete nih rel ding a um lo tluk asi. Kan tialpiak law cauk in kan chuakpiak kho law tha tuk hnga.” tiin a ka ti mi tete an um pah nak a sau cang. Mah tik ah , a ra lai mi kumthar 2021 kum thok bak in thazaang van i lak nak ding cauk chuah ning law zei tin nan ruah cio? Kai timh mi :\nTukum 2020 hi kan boruak a that lo tuk caah a ra lai mi kumthar 2021 hi zaangdam tein kan nun thiam khawhnak caah thapek nak te siseh law ti hi asi.Nan ruahnak ka hrawmh ve uh muh.Kailawm tuk.Credit-NuDawt Hlawnching\nReports tampi nih C.Ronaldo Manchester United ah atial cun Chevrolet Man U sponsor\nCNF/A rianṭuannak Kumkhat $200 hi cu thawh cio hram hna uhsih


Pu Thang Nawl a kong tawi II. Pu Thang Nawl (kum 66) cu Vanzaang tlang, Vanzaang khua mi a si. – Hakha Cherry\nPu Thang Nawl a kong tawi II. Pu Thang Nawl (kum 66) cu Vanzaang tlang, Vanzaang khua mi a si.\nPu Thang Nawl a kong tawi II. Pu Thang Nawl (kum 66) cu Vanzaang tlang, Vanzaang khua mi a si. A nupi cu Pi Biak Hnem Sung a si i Senthang Peng, Sakta khua mi a si. Hakha ah khua a sa mi an rak si. Atu Malaysia ah a fanu pahnih he khua an sa hna. A fanu pakhat hi ngakchia a si rih i sianginn kai lio a si.\nA zawtnak hi a rak sau pah cang i 2008 in zuun khawh loin a rak um tawn. Cozah Siizung ah a rak i piah nain thla 4 thla 5 daan in appointment lawng an rak pek lengmang i a zawtnak hi an rak thei kho lo. 2019 August ah a zung kho ti lo i celh ti lo ah PPUM Hospital ah an tlik pi. Cun tube (pipe) an rak sawhpiak i Plastic bag he an rak thlaih chih, cu ti cun a zun hi lakpiak a rak si peng. 10 January 2020 ah Zuun lam Cancer Stage 4 a si kha PPUM hospital nih an chimh hna.\nCun Operation zong voi 1 an tuahpiak cang. Thi in a zuunpi a kal, thi in a luak tiin a um leng mang i siizung ah sii an ronh lawng si loin atu le tu an piah lengmang. UNHCR ah bawmh an rak hal nain UNHCR nih fund kan ngeihmi a tlawm tuk caah le ramthumnak kal hi a har tuk caah kan in bawmh kho hna lo an ti hna. Khrihfabu lei le dawtu tete nih si khawh tawk tein bawmh cu a rak si nain thawngpang that lo he harsa he a si tik ah an re a thei tuk hringhran ko. Ralzam caah thlawpnak man hi a sang tuk. Cun Cancer a si tik ah a hlei in an harsa.\nCRO Team Salai Cung Khenglawt- 317-954-6064Lai Kam thang- 317-529-4540\nDuh Lian Mang 317-473-1234\nDuh Lian Mang 317-4731234 https://www.gofundme.com/f/help-for-pu-thawng-nawl-cancer-stage4-malay?utm_source=facebook&utm_medium=social&utm_campaign=p_cp+share-sheet


Phyu Phyu Htwe Cu Vawlei Cung Huap Bak In No. 1 Ah A Um Ko Cang Hi – Chin 11 News\nPhyu Phyu Htwe Cu Vawlei Cung Huap Bak In No. 1 Ah A Um Ko Cang Hi\n\_Phyu Phyu Htwe hi Tik Tok video ai thlak mi thawng in mipi nih theih le hngalh ngai mi ah a chuah i cu hnu cun zuksin lei ah hlawh tling ngai in a dir kho ve mi pakhat a si. A ngeih mi fimthiam nak hmang in mi caah that naka tuah lengmang mi thawng in le kum khua upa hna cung ah dawtnak le zawnruah nak lungthin a ngeih mi hrim nih hin mi lungthin chung ah hmunhma a lak tuk hringhran.\nCu ruang ah nihin ah cun Kawlram chung ah zeibantuk Kyaw-Ngia a chuah zong ah Phyu Phyu Htwe a si maw tiah an hlam cang mi nu pakhat a hun si cang. Hi tluk in hlawhtlin nak ngan a hmu ko nain a nunnak ah uah nak le mi zeirel lonak pakhat te hmanh a ngei lo, mi cung ah dawtnak a ngei, sifak le mi harsa a bawmh hna, a ngeih chun thilhi midang caah a siang tuk mi zong a si.\nPhyu Phyu Htwe nih hin Kawlram chung Senior actor le actress pawl lawng hmanh si loin vawlei cung ah minthang bik a si mi hna zong a hun tei hna i a tu cu No. 1 ah a um cang. Facebook nih an langhter mi ah nikhat chung teah nih zohtu (viewers) a ngei bik mi ah Phyu Phyu Htwe an hun chiah cang.\nCu hlan ah khan cun Kpop chungtel pawl BLACKPINK le BTS Group pawl kha an rak si nain a tu ah cun kha vialte kha Phyu Phyu Htwe nih a hun lawnh dih hna i No. 1 bak a hun phak khawh hi a si.


Hakha ah Zophei Baptist Church, Hakha An Dirh - THE CHINLAND POST\nHakha ah Zophei Baptist Church, Hakha An Dirh\nZophei Baptist Church, Hakha September 1 Pumh dih Meeting/ Zophei Baptist Church, Hakha Facebook Page\nZophei Baptist Association le Hakha um Zophei cheukhat tanrual hnatlaknak in Zophei Baptist Church, Hakha (ZBCH) cu September 1, 2019 Keisih Sang, Ramkulh Fimcawnnak zung thlang lamton (electric) lam ah Khrihfabu an dirh cang tiah theih a si.\n“Hakha ah Zophei inndong hi 1200 fai le milu in 5000 kan um lai tiah tuak a si. Aluan cia caan tampi ah Zophei Khrihfabu kan dirh lai ti hi ruahnak a chuak lengmang. Pengtlang tanhnak le hmuhthiamlonak a chuak tuk sual lai tiah kan isum lengmang ve. A sinain caan le ni nih a kan hngak ve tilo. Zophei fanau tampi Hakha ah pehtlainak a chambau, cun a ruang tampi ruangah biakinn a phan tilomi tampi um a si. Cucaah Pathian bia in Zophei nih taksa thinlung thlarau kan I funtom than i rian kan tuanti than khawhnak hnga, ramchung ramleng Zophei tefa vawlei lei le biaknak lei ah siseh rian kan tuanti khawhnak hnga le Pathian ram kauhnak caah fak deuh in rian kan tuan chin khawhnak hnga caah a tu bantuk in Khrihfabu kan dirhnak hi a si” tiah ZPBA AGS Rev. Za Ceu nih The Chinland Post ah a chim.\nZophei Baptist Church, Hakha signboard /Facebook Page\nKhrihfabu dirhning le pomning kong he pehtlai in “Biaknak Fellowship in zumhning pomning zong aa lawhlo ahcun kan fekfuan lai lo tiah kan ruah caah Baptist lawlaw in kan dirhmi hi a si. Bu le holh kongah thleidannak kan ngei lo. Mah siaremmi holh in Pathian thangthat khawh a si. Khrihfabu chungtel hi mah lungtho te bak in a lutmi lawng kan cohlan rih. Hi Khrihfabu dirhmi kongah Hakha Baptist Association le Hakha khuapi Khrihfabu cheukhat zong thawngtheihternak le mah lungtho tein chungtel si a duhmi hna an um ahcun luh khawh a sinak kong, a herhningin thawng nan kan thanhpiaknak hnga tiah sawmnak le nawlnak kan tuah cang hna” tiah a biapeh ah a chim.\nZophei cu Thantlang peng thlang leikap ah Khua 23 aa funmi khuatlang milu 15000 fai, Thantlang le Hakha ah minung 5500 fai an um lai tiah tuak a si. Zophei Baptist Church, Hakha cu Zophei Baptist Association (ZPBA) BM meeting hnatlak ningin August 25, 2019 ah ZPBA le Hakha Zophei sawmmi cheukhat tonnak ningin biachah a si i September 1, 2019 Zarhpini ah pumhnak an thok hi a si. A voikhat pumhnak le Biakinn onnak ah minung 150 leng an I pum kho tiah thawng kan theih.\n“Hakha cu Malaysia bantuk a si lo tikah Hakha an rak phanh cang ahcun mah le aa naihnak Khrihfabu ah ipum kho cio hna sehlaw ti hi kan duhbik ko. Holh zong aa theimi kan si caah mu. Atu cu Hakha a ummi nih thawkmi silo in an khua an ram i Association pawl nih kan dirh lai, kan khua kan ram thanchonak caah an rak ti tikah thlauhnak nawl, tinak nawl kan ngei ve hna lo. Kan dirhmun cu kan chim hna. Cheukhat cu a tong hmanh an kan tong lo. Zophei tu kha an rak chim i HBA nih nan kan bawmh hnga, aherhmi thawngthanh le lungtho tein an itel khawhnak hnga an ti i khakha HBA kan lungput a silo kan ti hna. Kan in thlauhngam hna lo, thlauhnak nawl kan ngeilo. Kan in alngam hna lo tihi HBA kan lungput a si” tiah Hakha Baptist Association General Secretary Rev. Nawl Cung Lian nih The Chinland Post ah a chim.\nHakha khuachungah pengtlang hoih Khrihfabu in Lautu, Mara, Senthang, Zokhua, Zotung le Zophei hna an um i Mie peng zong caan tlawmpal ah dirhding timtuahnak an ngei ve tiah theih a si.\nPrevious Uk Ling Thang Nih Champion Siangpahrang Taisawm A Co\nNext Chinram Ah H1N1 Zawtnak Ngeimi Pahnih An Hmuh Hna Timi Biafiang A Si Rih Lo: Minister Pau Lun Min Thang


Min Aung Hlaing:Caah cun thinphang dai lobak sicang ko hi. – Lai Lungrawn Post\nMin Aung Hlaing:Caah cun thinphang dai lobak sicang ko hi.\nApril 24, 2021 April 24, 2021 admin Hmuhning\nMin Aung Hlaing cu ASEAN Meeting tuahnak hmun Indonesia ram a phan cang.Kawlram buainak kong he pehtlai in a biapi tak tak mi meeting a si.Mah kong he pehtlai in Min Aung Hlaing caah hin thinphang dai lo bak asi Indonesia mipi nih an duh lo tuk caah a tlei zong an tlei kho mi asi ruah awk a tam ngai ngai ko.\nThawngdang relchap duh mi:Kawlram ah ei-din le tangka dirhmun a tha lo, Caan sau a rauh hlanah mipi tampi rawltam in an um te men lai tiah UN nih a chim.\nWorld Food Programme (WFP) nih a chimhningah tuhnu thlathum in thlaruk hrawngah cun mipi sing 3.4 hrawng nih ei-din kongah harsatnak an tong te lai i, Khuapi um mi hna cu riantuan ding an ngeih lo caah meh-hang man a kai te lai i, an dirhmun zong a chia chinchin te dingin ruah a si.\n“Mi tamtuk rian an sung , ei le din cawknak zong an ngei ti hna lo, an tuarnak sihnalh ding le an ei le din dirhmun a hlan kanh in timhtuahnak ngeih dingin hmalak zokzok a hau” tiah Country Director Stephen Anderson nih a ti.\nWFP nih a chim ningah February thla dih lei thawkin facang man cu 5% le chiti man 18% a kai. Yangon ah chungkhar tampi cu rawl ei lo hna in an um, leiba zong an ngeih ngai cang hna caah Agency nih hmalak nak auh in mipi 3.4 million tanpi nak caah Dollar 106 million a hal cang tiah a ti.\nRalkap nih uknak a lak hnu ralkap uknak a duh lo mi lamzawh mi mipi hna cu ralkap nih a kah/thah mi hna hi 700 leng an si cang. Mah buainak ruangah ramchung Bank hna cu khar a si i, bank in tangka chuah khawh a si lo, chawlehnak a buai ngai cang.\nMi tampi cu ramdang um mi an chung le tangka rinh in an um. Thil lut le chuak a dih i, riantuannak hmun (factory) tampi khar a si caah World Bank nih a ruah ningah 2021 kum Myanmar ram GDP cu 10% hrawng in a tla te lai tiah a ruah.\nRalkap nih uknak a lak hlan ah Kawlram minung 2.8 Milion nih ei din a harsa tiah WFP nih a ruah mi a si.Corona Virus ruangah chawlehnak tampi a tlak lio a si pinah ramchung buainak ruangah kawlram mipi dirhmun cu ruah awk ngai a si.\nCNF nih:Riantuan awk an ngeituk tila lo’Ralkap dang kan ngei cang hna caah.\nThawngtha:Tangka ceilak pek an siko lai hi’Min Aung Hlaing an tlai khawh ah cun.


Rocket Zun 23 in Kabul Khuapi an Kah caah Minung 8 an Thi, 32 Hliamtuar | THE CHIN EXPRESS\nUpdated on November 26, 2020 11:54 am\nRocket Zun 23 in Kabul Khuapi an Kah caah Minung 8 an Thi, 32 Hliamtuar\nTu zingka ah Afghanistan ram khualipi Kabul cu ralhrang nih rocket 23 in an kah i minung 8 an thi, 32 hliam an tuar. Atu lio hi Kabul khua chungah buainak a tam ngai.\n“Taliban ralhrang nih rocket 23 in Kabul khuapi an kah. Atutiang kan hlat khawh tawk ah minung 8 an thi i 32 hliam an tuar,” tiah Ramchung Vuanci Zung biachimtu Tariq Arian nih a chim.\n“Vanchiat ah rocket pawl cu mipi umnak hmun ah an tlak caah hi zatzat vanchiat an ton hi si,” ati.\nInn tampi cu vampang le thlalangawng an rawk dih. Sizung pakhat zong a rawk.\nHohmanh nih “kanmah kan si” an ti rih lo, Taliban ralhrang zong nih “kanmah kan si lo” tiin a al.\nNaite zongah Kabul khua um sianginn 2 cu ralhrang nih an kah i minung 50 dengmang an thi.\n“Kabul khuapi ah rocket an kahmi cu kanmah he zeihmanh aa sai lo. Mipi umnak hmun ah duhpaoh in rocket kan kap bal lo,” tiah Taliban ralhrang biachimtu Zabihullah Mujahid nih a chim.\nAfghanistan um US ralkap pawl ka lak hna lai caah khua chungah thahnawnnak tuah hlah uh, tiiin February thla ahkhan Taliban ralhrang le US cozah nih lungtlinnak sachoh ah minsen an rak thut.\nTaliban ralhrang nih khua chungah thahnawnak a tuah ahcun US nih a ralkap pawl a la colh hna lai lo. Mah ruang maw Taliban ralhrang nih “kanmah kan si lo” tiin aa pheh hnga ti zong ruah awk um ngai.\nNain, a chuak zau ding US President Donald Trump nih cun “Afghanistan ram ah zei bantuk buainak a um/lo zongah US ralkap cu ka lak dih ko hna lai” a rak ti.\nSianginn 2 a kaptu cu kanmah kan si, tiin ISIS ralhrang nih a rak thanh nain, Kabul khua cozah nih cun “Taliban ralhrang he aa bawmmi Haqqani ralhrang an si” ati.\nSeptember thla ahkhan Afghanistan cozah le Taliban ralhrang lutlai pawl cu Qatar khualipi Doha ah remhdaih biaruahnak an rak ngei nain zei aa hlei lo. Afghanistan ram pumpi ah buainak a tampi peng ṭhiam ko.\nTu zarh thokka ah US Ralkap Zung (Pentagon) nih, “Afghanistan um US ralkap 2,000 hrawng cu a rauh hlan ah ka lak hna lai,” tiin a thanh.\nLiamcia thla 6 chungah, Taliban ralhrang nih nunpek bomb voi 53 a puah i bomb dangdang voi 1,250 a puah. Mipi 1,210 an thi i 2,500 hliam an tuar, tiah Tariq nih tu zarh thokka khan a rak chim. — AFP


Mipi Kan Ca Le Kan Chin Pasaltha Caah Thawng Tha C Ko Nihin March Thla Ni 28 Ah Australia Prime Minster Bia Chim Cu Lunghmui Kho Tuk Relkhawh Cio Rak I Zuam Uh. – Chintanbo\nNihin cu Australia kan Prime Minster Scott Morrison nih Kawlram dohthlengnak kong he pehtlaih in biachimnak ah ka fa nu Rubi he kan i tel kho ve. Kawl community le tlangcung community mi nung tampi an i tel. Chin Community zong kan i tel ve.\nPrime Minister nih kawlram kan in philh hna lo kan in bawmh leng mang ko hna tiah a chim. Community lei in minung pa hnih nih biachimhnak an ngei kawl community in sibawi pa le ka fanu Rubi an si. Rubi nih Prime Minister pa cu.\nkawlram kan in philh hna lo tiah na chimh nain na kan philh ko rua tiah a ti. Kawlram dohthlengnak kan tuah mi kumkhat hlei a si cang zei hmanh na kan bawmhmi a um lo kaa lawng in chimh loin action fak deuh in nan kan lak piak a hau tiah Prime Minister Pa le Senator Dean Smith cu a ti hna.\nSAC nih uknak an laak February 1, 2021 thok in March 20, 2022 tiang kumkhat luan chung ah Myanmar ram pumpi in kahdohnak voi 3,302 tiang a chuak cang, tiah Institude for Strategy and Policy-Myanmar ISP(Myanmar) nih March 25 ah an thanh. Cu kahdohnak ruangah cun civil mi 642 nak tlawm lo an thi cang, tiah an langhter.\nA luancia February 2022 cu kahdohnak a voi tam bik a chuah thla a si i, thlakhat chung lawng ah voi 584 nak tlawn lo kahdohnak a chuak. 2021 December thla hi civil mi a tam bik an thih thla a si i, kahdohnak ruangah civil mi 128 nak tlawm lo an thi, tiah ISP Myanmar nih an chim.\nSAC nih uknak an laak kumkhat fai ah ramchung ah umnak chuahtak in ralzaam dirhmun a phan mi minung 752,589 an si cang i, uknak laak hlan i a rak zaam cia mi minung 497,200 he, an dihlak ah singhra(1,000,000) leng an si cang, tiah ISP Myanmar nih an langhter.


Thantlang ah ralkap nih Cung Bawi Lian cu CDM a tuahmi ralkap he naa pehtlai tiah an tlaih – The Cherry Par\nThantlang ah ralkap nih Cung Bawi Lian cu CDM a tuahmi ralkap he naa pehtlai tiah an tlaih\nBreaking News; Thantlang ah ralkap nih Cung Bawi Lian cu CDM a tuahmi ralkap he naa pehtlai tiah an tlaih\n2021 March 10 zaanlei suimilaam 6:00 tluk Thantlang khuapi chung ah ralkap nih Cung Bawi Lian an tlaih tiah theih a si. An tlaihmi kong he pehtlai in Thantlang khuami pakhat nih, “Atu an tlaih hi zaanlei suimilaam 6:00 hrawng ahkhan a si. An tlaihnak a ruang hi pawngkam minung nih an chim ning ahcun, “Tunai Thantlang ralkap CDM a tuahmi he nan i pehtlai,” ca an ti tiah an chim. Biafiang cu kan thei ve rih lo,” tiah a chim.\nAtu hi Thantlang mino minung 90 in 100 kar i pum in kan thlahpiak uh ti hal ding in palek sakhan lei ah an kal lai tiah kan theih.\nRelchap, Ralkap le CNA/F biaruahnak an ngeih dih hnu ah ralkap camp ah an lan. 2021 March 10 Chin National Army/Front le ralkap Tlangpi khua ah ton biaruahnak an ngeih hnu ralkap cu CNF/A camp lei ah an lan tiah theih a si. Hi kong he pehtlai in Tlangpi khuami pakhat nih, “Nihin kan khua Tlangpi ah biaruahnak an ngei hna. Ralkap lei nih nan camp ah len kan duh ko tiah Dr. Sui Khar sin ah an hal nain Dr. Sui Khar nih a duh lo.\n← CNF/A le ralkap kong update\nCNF le Ralkap Hakha Ah An Itong →


SAC ralhrang bawi u than shwe a thi timi kong ah thildik phuan a sicang – Lai Lungrawn Post\nSAC ralhrang bawi u than shwe a thi timi kong ah thildik phuan a sicang\nAugust 10, 2021 August 10, 2021 admin Myanmar News\nU Than Shwe a thi, tiah Fake News Check Community nih a tial Ralkap pawl an pu le an pi (nulepa) a si mi U Than Shwe cu August 10, 8:40 hrawng ah a thi, tiah USDP party Chairman U Than Htay naihniam minung nih an chim, tiah Fake News Check Community nih an tial.\nHi thawng hi kan hlat hnu ah adik tiin kan tial mi a si. Adik lo ahcun zeibantuk thawng hmanh kan tial ti lai lo i nan i lungsi tiang ngaihthiam kan in hal fawn hna lai, tiah a voi hnihnak an facebook cahmai an tial than the hakha times.\nThawngdang Mipi Nuai 50 caah ramleng runvennak sii cawk a si ahcun rampi a si a fak kho tiah ralhrang bawi nih a chim Ramchung hman ding ah Covid runvennak sii cu ramleng ta cawk peng a si ah cun rampi a si fak kho caah ramchung ah chuahkhawh ve nak ding ah zuam a hau tiah August 9 Naypyidaw ah tuah mi ralhrang phu Covid runvennak,zohkhenh ning cang kong tonbia ruahnak ah ralhrang phu hruaitu Min Aung Hlaing nih a chim.\nCu ruang ah ramthen le ramkulh in sii lei finthiamnak ngei mi hna cu auh in Covid zawtnak runvennak sii chuahkhawh ve nak ding ah ralhrang bawi Min Aung Hlaing nih forhfialnak a chim nak kong cu nihin ah chuahmi Cemung ၾကးမံု le Myanmar a Lin မန္မာ့အလင္း nih chuah mi thawngzamhnak ah an langhter.\nA luan cia July thla chung ah khan Tuluk le Russia Covid runvennak sii nuai reng lo a cawk cang nak kong cu ralhrang bawi nih Naypyidaw ah tuah mi tonbiaruahnak ah a chim.\nNLD cozah chan ah India ram in Covid shield runvennak sii nuai 1.5 cu laksawng a ngah hnu ah Covid runvennak sii nuai 30 cu cawk a si.Laksawng ngah mi runvennak sii nuai 1.5 le cawkmi nuai 30 chung in runvennak sii a phan mi dihlak nuai 3.5 cu ramchung ah chunh dih a si cang tiah ngandamnak lei nih cathanh an chuah.\nCu runvennak sii cu NLD cozah chan ah ngandamnak lei riantuan mi hna le, volunteer hna cu chunhn hmasa an si,Kawlram cu nichuah Asian ram chung ah Covid runvennak sii chunh hmasa mi ram ah a rak i tel.\nAtu lio ramchung ralhrang kut chung ah hin July 26 in August 2 tiang ah ramchung ah a um mi kum 18 cung nuai 30 leng chung ah 6.5% cu Covid runvennak sii chunh an si cang tiah ngandamnak lei riantuan nak mangki Dr Kyaw Kan Kawng nih a chim the chin post.\nAmerica le kawl ralkap karlak ah buainak a um cang thah i timnak kong ah a linsa ko\nThawngtha thantlang khuapi ah thawngpang tha taktak thei a si cang


Zalen nak hmun nuam: Kawlram Thongtla chuahni 13 January 2012\n1988 kum kawlram buailio thongtla an chuah nak kong,Lai forum Ah Lairam Thang ttialmi si. Hmailei ah cun ramkhel tuanbia ah abiapi asi te lai tiah ka fim mi si,Lomnak mithmai, hmanthlak hi ka fim duhmi si.\nLuatnak Hi Man Lo In Hmuh khawh A Si Rua Lo\nJanuary 12 ni cu Kawlram ramrian tuan ruangah thongtla mi hna caah cun philh khawh ding a si lo. Luatnak an hmuh ni a si. 1988 khan kan ram rak i theng sehlaw Kawram hi a tu ahcun Vietnam, Indonesia le Philipine ram nak in a thangcho deuh ding a si cang. Kum 23 renglo kan caan vialte pakpalawng ah a chuah dih, kan ram a rawk, minung lungthin zong a rawk. Kum 23 renglo a rawk cangmi minung lungthin le kan ram cu fawi tein khawh a si lai lo. Ram hruaitu hna nih mipi hruai an i palh ahcun a hram in thawk than a herh an ti. Mah cucu atu Kawlram kan sining hi a si rua ka ti.\nTlangcung mi hna caah zaukphung (democracy ) hmuh lawng in a za lai lo, a dikmi zaukphung le mahte tawlrel khawhnak (self-determination) kan hmuh lawngah tlangcung mi kan him lai. Luatnak le Zalonnak kan timi hi minung kan nunnak ah a biapi bik a si ko rua. Tlangcung mi hna nih kan hal lengmang mi hi Kawl mphun ta a si lo, kanmah nih kan rak ngeih cangmi kan ta kha kan laak than lai ti khi a si. General Aung San he pinlung an min kan rak thutning tein kan covo kan pe u, nan kan pek lo ahcun Kawlram in kan chuan lai tiah tlerh ding an si hnga. Tlangcung mi hna nih lungrual tein kan tlerh hna ahcun kan laak than khawh ko lai.\nSNLD Hruaitu Khun Thun Oo cu Shan miphun ca lawng ah si lo in, UNLD, UNA le tlang cungmi hna caah a nunnak a chawva tiang in a petu a si. Amah hi um hlah sehlaw UNLD le UNA riantuannak hma a kal kho hnga lo. Ramrian tuan ka peh lai tiah a chim.\nTutan thong an chuahmi hna ah Shan Nationalities League for Democracy Party (SNLD) hruaitu U Khun Thun Oo, chungtuantu, Saing Ngunt Lwin le General Khin Ngunt le a fale, General Ne Win tufa le zong an i tel.\n88 Chanchuak Sianghleirun Siangakchia Thong In An Chuak\nKawl cozah nih a tih bikmi 88 chanchuak sianghleirun siangngakchia hna cu thong in an chuah cang hna. Min Ko Naing, Ko Ko Kyi, Ko Htay Kywe, Ko Mya Aye, Ko Min Yan Naung, Ko Jimmy, Ko Pyone Cho, Ko Ant Bwal Kyaw, Ni Lar Thein le a dang zong an i tel.\nThazet Thonginn in a chuah lio a si.\nSianghleiruan Siangngakchia dothlennak thantaar he thongah an rak don.\nA cunglei hmanthlak pawl hi thong chung a um lio ah Min Ko Naing nih a suaimi hna an si.\nA cunglei hmathlak pawl hi Thazet, Pyi le Rangoon ah a phak ah mipi sin ah bia a chim lio hmanthlak a si.\nMin Ko Naing cu Kawlram thongtla vialte lak ah minthang bik a si. Aung San Suu Kyi rian a changtu ding a si tah ruahmi zong a si. 88 lio All Burma Federation of Student Unions an dirh ah hotu ah an rak thim i, 88 buai lio ah sianghleiruan siangakchia vialte a kan hruaitu a si. Catial thiam a si, Biazai le Tan-chiat tial a thiam ngaingai mi a si. Rangoon Sianghleiruan a kai lio ah sainginn ekinn kip le vanpang kip ah a cozah dohnak biazai a tial. Thong in voi thumnak a chuah a si. Thong a tlak vialte relh dih ahcun kum 20 renglo si dawh a si. A tanglei te hi hmet ulaw, bia a chim lio zoh khawh a si.\n88 ABFSU Hotu chang A Rak Tuanmi Ko Ko Kyi\nKo Ko Kyi a hngal deuhmi nih ramrian ruantu ding hrimrhim a si an ti. Ramrian lei ah a thluk a tli taktak mi a si i, amah thluak hi 88 lio ah tampi rak hman a si.\nRam caah nunnak thap in a temtuar mi hna thawng in kannih nih luatnak kan hmuh. Luatnak kan timi hi temtuarnak um lo in hmuh khawh a si rua lo. A tanglei ah\n88 ABFSU Chungtel Htay Kywe Hmanthlak\nA cunglei hmathlak ka taarmi Ko Htay Kywe hi 88 lawng si loin phungki pawl dohdalnak ah amah nih hnulei in an tawh a tlaitu hna a si. Phungki dodalhnak lio ah thla 3 deng a dup hnu ah cozah nih a dupnak hmun ah an tlaihmi a si. Min Ko Naing le Ko Ko Kyi an um lo ahcun amah hi hruaitu a si.\n88 'Chanchuak "Ko Hla Myo Naung Hmanthlak\nAmah hi mi lunghak ngaingai mi a si. A mit hi a tha tuk lo i, cozah nih sibawi zong an rak pe duh lo, vawleicung in an au kanh caah cozah nih a hnu ah sibawi piaknak nawl an pek than.\n88 Chanchuak Ko Pyone Cho\nA nu le a pa nih an rak don, zeitluk in dah an i lawm lai, keimah hmanh an hman thlak ka hmuh ah ka lawm tuk.\n88 Chanchuak Ko Jimmy le a nupi Ma Ni Lar Thein Hmanthlak\nNuva in thongah an thlak hna\nA cunglei hmanthlak nupa farual hna hi Ko Jimmy le Ma Ni Lar Thein an si, an fate hi Phungki pawl dohdalnak tuah lio ah khan, an hrinmi a si, a nule le a pa thong i an thlak lio ah thla 3 lawng a si rih, kum thum hnu ah nupa farual an i tong, an tuabia ruah ah lung a fak ngeih a chia hringhren. Mipi caah nunnak thap tu hna cu upat lo awk an tha lo.\n88 Chanchuak Ko Mya Aye\nA cunglei hmanthlak Ko Mya Aye cu "Burma Campaign for UK "ah a tuanmi Waihhin Pwint Thone i a pa a si.\nGeneral Khin Ngunt\nAmah le a chan ahcun a huaisem bakmi a si. Raltu bal lo, thohhlanzi in a kaimi a si nain Ne Win mithmai in Ralkap zong a tih lo, cozah dodaltu zong a tih hna lo, hriamtlaimi zong a tih hna lo, tihmi pakhat hmanh a ngei rua lo ti awk in rumra zong a ngeimi a si nain General Than Shwe nih zohchia ngai in a thlonghmi a si. Amah zong tutan ah a hung chuak ve i, ramrian tuan cu ka tim ti lo tiah thawngzamhtu hna sin ah a chim. A fapa le pahnih zong an chuah hna, a fanu vapa, kanmah Laipa tu cu a chuak rih rua lo.\nRuamnak, Minthannak le Nawlngeihnak, hna hi zungzal a hmunmi an si lo, vawlei kan nunchung ah kanmah le kan chan cio ah ram caah a tha bik in tuanbia tial i zuam hna usih.\nRam caah a tamtuartu hna upat peknak he ka van taarmi a si. Hmanthlak zohtu, careltu nan dihlak cungah ka lawm.\nLawmhnak bia a chimtu nan dihlak cungah ka lawm. Nanmah hna tha peknak thawng in ka van i hnek tawnmi a si.\nPalh sualmi, tial sualmi a um ahcun keimah santlaih lo a si, a ruahzia ka thiam te u tiah kan nawl sia hna.\n( Sungsung pa)


Pum tlamtlinglo mi bantuk in a um hnuah tang thum kailio nghakchia nute tlaihhrem arak timtu pa - Khuaruah Har News\nPum tlamtlinglo mi bantuk in a um hnuah tang thum kailio nghakchia nute tlaihhrem arak timtu pa\nThailand ram Sumat Prakan province shopping mall pakhat ah cun kum 35 minung pa pakhat nih kum 8 telawng asirihmi nu nghakchia cu pum tlamtling lomi asi tiah arak hlen hnuah mipi hman mi zun in ah cun tlaihhrem arak timh. February 4 ni zan suimilam 10:00 hrawng ah khan mah mall chungah dawr tuahin rian atuanmi nu pakhat nihcun afanu kum 8 nghakchia nu te cu zung dingin amah lawngin arak kalter.\nMah nu nihcun afanu pakhat kum 1 minung he cun dawr cu anrak nghak. Zung dingah a kalmi afanute cu mah mall chungah cun akal peng tawntu asitikah amah telawng zungdingin a kalter nak hi asi.\nZun in akalnak in can tlawmpalte ahcun afanute mithmai panhlo tukin arak kirmi ahmuh tikah cun thil sining cu arak hal i arak chimh dih.\nZunin lei panh in arak kallio ahcun kum 35 hrawng pa pakhat nihcun a kut afah tuk ruangah le zun in chungah ti hnuk dingah harnak aton nak kongle zun in chungah zulhin ti hnuh piak dingah arak nawl. Mah hnuah cun pum tlamtlinglo hna zun in chungah cun aluhpi hnuah a bawngpi phoihter in a pa thil cu arak tonghter.\nMah lioah cupa nihcun phone lawng arak tongh ruangah video a thlak asilai tiah a nu nihcun a chim. Mah hnuah cun pa nihcun nghakchia nute nuthil cu arak muai piak tikah arannak in zunin chungin arak zam tiah a chim. A nu nihcun palik sinah report nak arak tuah tikah palik pawl hna nihcun CCTV chungin pa pakhat nih nghakchia nu zunin chung aluhpi lio cu an hmuh khawh.\nMah thilcangmi ruangah cun nghakchia nu le anu hna cu an lautuk i mahbantuk thilcu midang cungah tlung hram hlah seh tiin sualnak tuahtu cu a ran nak in tlaihkhawh asinak ngha bawmh an rak hal. Palik pawl hna nihcun hlathlainak antuah hnuah an zumhmi pa pakhat Yama lam ah a um mi in pakhat cu an va luh hnawh tikah sualnak arak tuahlio ah a hrukmi hrukaih zong anva hmuh.\nAn tlaihmi pa cu Mr. Nitiphong kum 40 minung asii amah cu sihni riantuan asi tizong an theih khawh. Mah bantuk hin Bangkok zongah sianghakchia nu hnacu hurnak lei thilin arak tuah theu tawn hna tiah theih asi. palik pawl hna nihcun CCTV chungin pa pakhat nih nghakchia nu zunin chung aluhpi lio cu an hmuh khawh.\nKan dawttuk mi hna an thih tikah chikhat te iton than khawhnak ser asi\nMyitkyina ah nuam taktak in Benjamin Sum Le Naw Se Se Hto caan hmannak (Photos)\nTuzarh Zarhte Ni (Sturday) Ah World Paih Champion Ai Pai Ding Mi Hna\nKawleam Cu Suimilam 24 Chung Ah Covid-19 Case Thar 307 Hmun Tthan An Si\nYangon Myo Hlay Tan Ah Nu Pakhat A Tlu I Lungfim Lo In Um Mi Cu Hmuh A Si\nCOVID-19 CAAN LIO AH “TULUK MIPHUN” TTHANCHONAK “RAK REL VE HRIMHRIM KO”\nHakha Myo, HKBC Biakinn Kam Hausang Tiva Ah Mizei Ti Theih Lo Ruak An Char Lionak+ Video\nHi Tluk Kan Vawleicung Thawngpang Chiat Lioah South America Ram Ah Minung 6000 Tipil An Ing


Firmi Khrihfa Hngakchianu Muslim Pa he Umhter an Timhmi cu Pakistan Biaceihzung nih a Hnonpiak Hna – Myanmar Chin\nNovember 16, 2020 Myanmar Chin World 0\nKum 13 te lawnga si rih mi Khrihfa nute Arzoo Raja le kum 44 a si cangmi Muslim pa Azhar Ali he umhter an timhmi cu Pakistan high court nih a hnonpiak hna. “I umh khawh a si ko” tiin tuan i biaceihzung pakhat nih biachahnak hrawh in high court nih a tu bantukin biachahnak thar a tuah hi a si.\nOct. 13 ah khan Azhar nih Raja hi a inn a um lio ah a fir i, a thit (nupi ah ai tuah). “Lungthotein Islam ah a ka lut cang i, Azhar zong ka vaat ko cang,” tiin Raja nih capar cungah min thutnenh tein a chim. Cu a chimmi kong cu International Christian Concern’s South Asia Regional Manager, Will Stark, nih The Christian Post ah a chim. Raja nih cu ti minthutnenh tein ca a tialnak a ruang hi hrocer le, hranhram in sualpi le hrem a ton caah a si lai, tiah zumh a si.\nA hmasa biaceihnak zung nih bia an chahmi hrawhpiak than a si hnu cun, the Sindh High Courth ah a ummi siailei thiamsang phu nih Raja a sining an zohfel tikah kum 14 hmanh a tlin rih lo kha an theih, tiah International Christian Concern nih a chim.\n“Raja a case hi a hmanmi lam cungah a phan ko cang. Kum tlinglo a sinak kong zong kan thlircawipiak cang. Raja hi kum tlinglo a si. Cucaah the Sindh Child Marriage Restrain Act (Hngakchia Thitumhternak Phung) ning zongah Azhar he thitumhter hi a dik lo, a ruang a um lo, cun phung he zong ai kalh,” tiin Stark nih a chim.\nPhung nan buar, tiin Azhar siseh, anmah lung tein an i thitumh lio i min a thutpiaktu Muslim riantuantu pakhat zong cu Police nih an tlaih cang hna, tiah ICC nih a chim. A tu hi Raja cu mihar zohkhenhnak inn ah Raja cu cozah nih an chiah lio pi a si.\nThe Sindh Child Marriage Restraint Act phung tangah hin Pakistan ram Sindh pengkulh chung i a ummi nih cun kum 18 tang hngakchia thitumhnak tuah hi phung hei ai kalh ah a chiah. Raja i a case kongah hin, kum tlinglo thitumhnak an buar lawng hmanh khi a si lo, tiah Stark nih a chim.\nIslam ah ka lut cang, tiin Raja nih min a thut cang caah, hringtu a nu le a pa sinah biaceih zung nih an kirter duh ti lo. Pakistan ah hin, Khrihfa nu le pa nih Muslim fa an cawmkeng duh lo. Muslim pawl zong hi secular law nakin anmah Islamic law ning tu in an biaceihpiak deuh a si tawn.\nRaja a chungkhar hi Catholic an si i, cu ti Islam a luhmi kongah cun Karachi ah a ummi Catholic Archdiocese nih tazacuainak a tuah, tiah the Union of Catholic Asian News nih a chim. Pakistan law (upadi) ningah cun, kum 18 a tling cang mi lawng Islam ah i thlen khawh a si, ti a si. Cucaah, Islam lei i thlennak kong i law (upadi) hi vun kan zulhpiak hram ko u, tiin Archdiocese nih cun biaceihzung a nawl hna.\n“Phungning tein hi kong hi kan doh a hau. Khrihfabu le international law ningah, kum tlinglo minung pakhat bianak ai thlen khawh lai ka zumh lo. Pakistan ah hin, kum 18 tang hngakchia paoh nih cun nu le pa nih an i ngeihmi zumhnak an zul cio ko hna,” tiin, diocesan director of the National Commission for Justice and Peace le vicar general of the Archdiocese of Karachi, Father Saleh Diego nih a chim.\nRaja nih min a thutmi biaknak i thlennak capar zong nih hin ngakchia thitumhternak case he pehtlaiin thil buai pakhat a chuahter mi a um. Pakistan nih hin biaceihzung kipah secular law le Islamic law a hmanti hna. Islamic law ningah cun, avoikhatnak nuphung a thei cangmi nu paoh cu thit khawh an si, ti a si. Cucaah, Raja hi Muslim a luh cang caah, kum 14 hmanh tling thitha hlah sehlaw, thit khawh a si cang, tiah biaceihzung nih biachahnak a tuah khawhmi a si. Cu ti cun bia cu a chat lem lai lo nain, chah khawh zong a si ve thiam rih, tiah Stark nih a chim.\n“Hi kongah kirhnawh than khawhmi pakhat tal kan i ngeih kho lai maw? Ngeih kho e. Biaknak ai thlennak hi biaceihzung nih phungning te a si ko, a ti sual ah cun, a konglam hi civil biaceihzung in Sharia baiceihzung lei ah thial a si te lai. Asinain, cu ti i biaknak ai thlennak cohlanpiak a si lai le si lai lo belte cu theihfian khawh a si rih lo,” tiin Stark nih a chim.\nNgakchia thitumhnak Raja cungah an tluntermi ralchanh in Pakistan’s Minister for Human Rights le Sindh Province governor nih bia an chim ve cang. Cucaah, a konglam Sharia biaceihzung chuahpi dingin a khupthal an lehpiak ngam lai cu zumh a si lem lo.\nKa fapa sinah ka kirter than ko u. Keimah lungtho tein ka vaatmi a si ko, tiah Raja nih biaceihzungah a chim. Cun Islam luh zonghi keimah lungtho tein ka tuahmi a si ko, tiah a chim. Cu kong cu ICC nih a langhter.\nRaja kong bantuk ah hin, biaceihzung an chuah tikah an konglam lih in chim dingin nu a firtu pawl nih hin an firmi nunau pawl hi an thihphaih zungzal hna, ti a si. Kaa ang ngam lo dingin thalo in nuvasualnak an tuahpi hna i, ningzah an thlaih tawn hna. Cun, cozah nih an sakmi mihar chiahnak inn lila zongah hin Raja hi hrocer tong zong sehlaw theih lo a si. Cu bantuk innlo tangah a phanmi paoh hi hranhram lo in Islam luh an fial tawn hna, ti a si. Cu bantuk buainak tampi cu a um ko nain, Raja case tu hi cu buaktlak in zoh tikah ruahchannak a um ngai ko.\n“Asinain, a case hi ruahlopiin ai sining ai thleng kho a si peng rihmi hi ka khuaruah a ka harter ngaingai. A cunglei i politician minthang pahnih (governor le minister) hi palh ah an chiah sual hna ah cun, a case hi phundang piin merhpiak a si kho rih mi a si. Hi kong he pehtlaiin an ram nih an i ngeihmi politics zoh tikah belte ah cun i thlen dawhdang cu a si in ka hmu ti lo,” tiah Stark nih a chim.


PDF Htilin Nih Ralrin Pek - News and Media\nSAC ralkap nih hramhram in uknak an laak hnu in Htilin peng ah Internet le Phone line hi caan rikhiah in an pek hna, 2021 September thla in Internet line an phih i a ngah lonak hi thla 8 a luan cang. Htilin peng chung ah zatuak 50(50%) hrawng lawng phone chawnh a ngah. SAC ralkap pawl nih, rallam an sial caan paoh ah phone line an phih caah mizapi cu harnak an tong ngai ngai, tiah theih a si.\nPehtlaihnak Company pawl(ဆက်သွယ်ရေးကုမ္ပဏီ) hi mizapi nih an kan cawm tiah ruat loin SAC ralkap nih tuah u an timi hna lawng an tuah. Internet le Phone line an kan phih piak caah Consumer rights an buar. A ran khawh chung in Htilin peng chung dihlak ah Internet line hun ṭhan ding in People Defence Force Htilin (Yaw Region) nih an hal hna, tiah theih a si.\nKan in halmi hna hi nihin May 12 thawk in thla khat chung ah Internet le Phone line a ṭhat lo i, nan kan tuahpiak lo a si ahcun Htilin peng chung ummi pehtlaihnak phone tung vialte kan hrawh dih lai. Thilri cu nanmah dohnak ca ah kan hman lai, tiah ralrin an pek hna. Credit – TCP


NLD party min le Vice President Henry Van Thio tiang in lim hang an nelh dih hna. – The Cherry Par\nNLD party min le Vice President Henry Van Thio tiang in lim hang an nelh dih hna.\nKhua te fa cu kan mah lung lawng kan i rinh. Ruahnak hal hi fim a si le thil tha tam deuh tuah khawh a si ti hi kan fiang kho hrim lo. Tutan Thantlang NLD chairman le secretary min in roca an tial le companies a bomtu hna min an langhter mi hi cu mi zei hmanh nih cohlan awk a tha lo. NLD party min le Vice President Henry Van Thio tiang in lim hang an nelh dih hna. Pyine Hluttaw hmunhma caah teinak a hmu mi palai pawl ca cun savo tin awk a har ter ngai cang hna lai.\nMah bantuk thil hi thil hmete a lo nain ruahnak hal duh lo, mah le kan cohlan khawh deuh mi hawikom pawl ruahnak le hmuhnak lawng lak le i rinhnak in a chuak theo mi a si. Mah cu cu nepotism-a bi tuk mi ruahnak ti a si. Thantlang peng hi ramchung he ramleng he kan cawlcanghnak zoh ah kan poi kho tuk tawn.\nRelchap ding thawngpang dang, 𝐀𝐮𝐬𝐭𝐫𝐚𝐥𝐢𝐚 – 𝐌𝐲𝐚𝐧𝐦𝐚𝐫 𝐑𝐞𝐥𝐚𝐭𝐢𝐨𝐧𝐬 𝐭𝐡𝐫𝐨𝐮𝐠𝐡 𝐑𝐂𝐄𝐏 𝐀𝐠𝐫𝐞𝐞𝐦𝐞𝐧𝐭 (𝐑𝐂𝐄𝐏 𝐇𝐧𝐚𝐭𝐥𝐚𝐤𝐧𝐚𝐤 𝐭𝐡𝐚𝐰𝐧𝐠 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐥𝐞 𝐊𝐚𝐰𝐥𝐫𝐚𝐦 𝐩𝐞𝐢𝐡𝐭𝐥𝐞𝐢𝐡𝐧𝐚𝐤 𝐥𝐞 𝐡𝐦𝐚𝐢𝐥𝐞𝐢 𝐜𝐮𝐚𝐧𝐡𝐧𝐚𝐤). Background – Tuanbia hram zohnak; Asian le Asia Pacific um mi ai neih niam mi kan si nain kan i peihtleih ning hna a tha deuh lo caah fak deuh in rian kan tuantti a hau ti mi ruahnak hi a chuak. Indonesia ram Bali khua ah 19 November 2011 avoikhat nak bik ceihkhannak an rak ngei. Asinain, a ruang tampi ruangah kum 8 hnu lawng ah ram 15 nih min an thut khawh. RCEP ti mi cu Regional Comprehensive Economic Partnership ti a si ASEAN ram dih lak pin ah Australia, China, India, Japan, Korea le New Zealand hna an si. Free Trade Agreement kan ti cun Kan palh lai lo. India cu min thutnak ding ah harnak tete kan ngei rih tiah an ti caah India tu cu min a thu rih lo. Nain, RCEP Ministerial Committee nih cun nai ready tik paoh na rak i tal kho ko tiah lam an on piak.\nAbik in ASEAN ram 10 hna le Asia pacific chungah economic a thawng mi hna ram he free tein chawleh thalnak tuahnak ding hi a si ko. RCEP market hi vawilei cungah a lian bik a si: GDP 26.3 trillion a si. Population -2.3 billion an si. Australia ram nih mah RECP ram hna he kum khat ah Trade a tuah mi hi ($532.6 billion) a si. Mah hi 2019 data ka lak mi a si.\n𝙕𝙚𝙞𝙙𝙖𝙝 𝙩𝙪𝙖𝙝 𝙖 𝙝𝙖𝙪 𝙧𝙞𝙝 𝙢𝙞 𝙖 𝙨𝙞? Mah RCEP hnatlaknak an ngei mi hna hi ASEAN ram chung in ram 6 le ASEAN member a si lo mi ram thum nih min an thut ahcun ni 60 chungah fehter a si lai. Atawinak cun ram 15 meeting kai mi chung in ram 9 nih an lungtlin ahcun an hnatlak mi pawl cu fehter a si thiam thiam lai tinak khi a si.\n𝗔𝘂𝘀𝘁𝗿𝗮𝗹𝗶𝗮 𝗻𝗶𝗵 𝘇𝗲𝗶 𝘁𝗶𝗻 𝗱𝗮𝗵 𝗺𝗮𝗵 𝗵𝗻𝗮𝘁𝗹𝗮𝗸𝗻𝗮𝗸 𝗮 𝘁𝗹𝗮𝗺𝘁𝗹𝗶𝗻 𝗸𝗵𝗮𝘄𝗵𝗻𝗮𝗸 𝗮𝗵 𝘇𝗲𝗶 𝗱𝗮𝗵 𝗮 𝘁𝘂𝗮𝗵 𝗽𝗶 𝗵𝗻𝗮 𝗹𝗮𝗶? Australia ram cu zei bantuk International Agreement le Treaties an tuah zongah The Joint Standing Committee on Treaties ti mi ah kal ter hmasa a hau i Senate nih biatak tein kherhlainak an tuah ta ve. Asinain, sitting Prime Minister nih Agreement a tuah mi an cohlan lo mi cu a um hraw lo. Mah Joint Standing Committee ah hin ruling party lawng siloin teinak a hmu lo mi party chung in MPs pawl zong talh chih an si ve caah atawinak cun thawng an thahnh hna le an ceih pi hna ti khi a si ko.\nAustralia cu mah RCEP Agreement hi serious ngai in a zoh. Tuluk he an tlamtlin ti lo caah an trade lam thar a kau bik mi cu mah RCEP lawnglawng hi a si cang. Australia Cozah nih ASEAN ram chung in min a thu mi le mah hnatlaknak ah a lut mi hna pawl nih technical lei an herh bau mi bomhnak caah $46 millions ka bomh hna lai a ti. Budget a chuah colh. Aruang cu an hnatlak mi kha full in an tuah khawh nak hnga ca’h a si bik ko.\n𝙆𝙖𝙬𝙡𝙧𝙖𝙢 𝙡𝙚 𝘼𝙪𝙨𝙩𝙧𝙖𝙡𝙞𝙖 𝙩𝙚 𝙯𝙚𝙞 𝙙𝙖𝙝 𝙖𝙞 𝙥𝙚𝙞𝙝𝙩𝙡𝙖𝙞 𝙡𝙖𝙞 𝙡𝙚 𝙢𝙞𝙖𝙠𝙣𝙖𝙠 𝙖 𝙘𝙝𝙪𝙖𝙝 𝙥𝙞 𝙡𝙖𝙞? Ram pakhat le pakhat peihtlaihnak ah hin chawlehthalnak lei in peihtlaihnak hi a biapi an si theo. Mah RCEP min an thut cun fak deuh in chawlehthalnak lei ah an i peihtlai lai. Mah nih a zulh ding mi cu education sector a si ve colh. Mah RCEP hnatlaknak nih a chuah pi ding colh mi hna cu: 1. Mah ram RCEP 15 chung ah hin tariff (akhun) laknak caah single rule le procedure lawng an ser lai. Chim duh mi cu tariff kalning an khah ter lai. Aho ca cio ah miaknak a si cang lai.\n2. Australia nih high tech in hman mi telecommunications, professional services le financial services pawl kha mah ram 15 chungah an lut cang lai. 3. Customs procedure, quarantine le technical standards pawl an machanisms pawl hna kha tha tein an siam remh cang lai. 4. Kawlram in business a tuah mi nih fawi ngai in Australia ah investment an rak tuah kho cang lai. Australia ram mi nih kawlram ah investment an luanter deuh cang lai.\n5. E-commerce pawl peihtleihnak kha rianrang deuh in a kal khawhnak ah an ser chuah than lai. 6. IP (Intellectual Property) kha mah ram 15 nih an kilveng cio lai. A ho business tuah mi ca paoh ah an him deuh ving cang lai. 7. Rules of origin ti mi hnatlaknak an ngeih lai ca’h Australia businesses pawl le company pawl zong hnathiang deuh le lungnuam deuh in ASEAN market ah an luh kho cang lai.\nAcunglei ka langhter mi hna hi Kawlram nih direct bak in miaknak ai hmuh pi chih ding mi an si ve. Kan nih Chin miphun zong kan i timh tuah cia ve a hau ve cang. Atu zong ASEAN ram cheukhat nih min an thut cang. Kawlram zong 2021 ah ai ready rih lo hmanh ah 2022 tal ahcun ai ready hrim lai. Kawlram ah Australia bank lian mi pawl nih financial services zong an rak luh pi cang lai. RCEP hnatlaknak kha kawlram nih a feh ter bak in kan Chin miphun zong mah hnatlaknak nih a chuah pi ding mi miaknak pawl hi kan i lak thiam le kan i tal tum thiam a biapi bak ve lai.\nKan mah Chin context hoih tein chim ahcun ASEAN ram cheukhat hna nih cun US, EU le Australia tiang in an anthur, hmathak, ratuai le banhlahnah tiang in export an tuah. Mah nih khin rian tampi a ser piak hna. Mah pawl khi lam ram chuak an si ve. Mah pawl khi quality tha deuh in kan tuah khawh ve ding ah kan Chin miphun pawl zong bia tak tein a tu tein kan in timh ahcun 2021 pin lei ahcun lam a kau ngaingai kho mi a si. Credit: Sang Hre\n← Chin Miphun A Daw Bak Ti In Ka Ruahmi Nu Elizabeth Thang\nPfizer sii company nih an chuahmi, Coronavirus khamhnak sii cu United Airline nih US ram pumpi phawtzawmh ding in an i thawh cang →


GENESIS 1, Hakha Common Language Bible (HCL) | The Bible App\n1A hramthawk ah, Pathian nih van le vawlei a ser hna tikah, #Pathian nih van le vawlei ser hram aa thawk tikah ti zongin leh khawh a si. 2vawlei cu mui zong a ngei lo, pungsan zong a ngei lo. Rilipi cu muihnak nih a khuh i ti cungah cun Pathian òhawnnak #Pathian òhawnnak thlipi a hrang ti zongin leh khawh a si; asiloah Pathian thlarau ti zongin leh khawh a si. cu aa chawk. 3Cun Pathian nih, “Ceunak um seh,” tiah a ti i ceunak cu a hung um. #2Kor 4.6 4Ceunak cu a zoh i aa lawm. Cun ceunak le muihnak cu a òhen hna i 5ceunak cu “Chun” tiah min a sak i muihnak cu “Zan” tiah a ti. Zanlei cu a hung dih i zinglei kha a hung um § cucu ni khatnak ni cu a si.\n6Cun Pathian nih cun, “Ti le ti a òhentu hna ding caah aa kuaimi van pakhat in um seh law, ti cu hmun hnih ah um hna seh,” tiah a ti i cu tining cun a hung si. #2Pet 3.5 7Cuticun Pathian nih cun van kuai cu a ser i a tang i a ummi ti le a cung i a ummi ti cu a òhen hna; 8van kuai cu a min ah “Van” a sak. Zanlei cu a hung dih i zinglei kha a hung um, cucu ni hnihnak ni cu a si.\n26Cun Pathian nih cun, “Atu cu minung kan ser cang hna lai; kanmah mui an keng lai i kanmah he kan i lo lai. Nga si hna seh, va si hna seh, inn zuat saòil si hna seh, ramlak i a ummi saram a hme he a ngan he si hna seh, an uk dih hna lai,” tiah a ti. #1Kor 11.7 27Cuticun Pathian nih minung cu amah mui lo in a ser, minung cu Pathian mui in a ser hna. Mipa le minu kha a ser hna. #Mat 19.4; Mar 10.6 28Thluachuahnak a pek hna i, “Tefa tampi in ngei u law nan tefa cu vawlei cung khuazakip ah khat hna seh, cun annih nih vawlei cu uk hna seh. Nannih cu nga cung le va cung le ramlak saram a hme he a ngan he an dihlak cung i nawlngeihnak kan pek hna,” a ti. #Gen 5.1-2 29Nan ei awk caah thlai phun kip le thei phun kip kan pek hna; 30Sihmanhsehlaw ramsa vialte hna le va vialte hna le vawlei ah a lawn in a lawnmi vialte nunnak thaw a ngeimi vialte hna caah ram hring le thlaihnah borbor ka pek hna,” a ti i cu bang cun a hung si. 31Pathian nih a sermi thil vialte cu a zoh i a lung a si ngaingai. Zanlei cu a hung dih i zinglei kha a hung um, cucu ni ruknak ni cu a si.\nVind meer uit oorHakha Common Language Bible


Breaking News: Lung Khin Siizung Pawng Ah Bomb A Puak Apawngkam Minung An Lautuk – Chin World News Evening\nSeptember 6, 2021 September 6, 2021 Salai Van Myanmar News\nBreaking News: Lung Khin Siizung Pawng Ah Bomb A Puak Apawngkam Minung An Lautuk. Internet line an phihnak zarhhnih a si cang mi Kachin ramkulh Phakanh peng Lung Khin Sizung chung in riantuan tu hna an umnak innhmai ah September 5 zaanlei suimilam 7:30pm ah bomb a puak tiah khuami pakhat nih a chim. Rallokap uknak in Lung Khin sizung cu on than ding in khua nu khua pa cu an lem hna. On ding le on lo ding cu September 6 zing suimilam 10:00 Am ah sizung chung ah meeting tuah ding in ca an pek cang hna i atu September 5 zaan ah bomb a puah hi a si. A hliam mi cu an um lo tiah a chim.\nAugust 31 zinglei zong ah Phakanh peng Sipin zung luhnak kutkaa ah bomb a puak i a hliam mi tu cu an um lo tiah theih asi. Phakanh peng cu August 20 Zaan 8:00 Pm thok in internet line vialte le WiFi vialte cu nihin tiang an phih dihh. Phakanh ahcun rallokap uknak duh lo nak pehzulh in an langhter peng rih. The chin post\nThawngdang Kawlram chaklei hawikom hriamtlaibu 3 a si mi AA, MNDAA le TNLA hna nih covid le kahdohnak ruangah Kawlram mipi harsatnak ruah in ralkap cawlcanghnak vialte ngol cio dingin nihin September 4 ah cathanh an chuah. Cathanh nih a langhter ningah ral hrangbu nih February 1 ah rampi uknak a lak hnu dai tein duhlonak a langhter mi hna cu ralhrangbu nih an thah hna an tlaih hna ruangah ramchung hmunkip meithal a puah.Kahdohnak zong a zual.\nKawlram chung covid-19 zawtnak ruangah mipi nunnak tampi a liam, eidin, chawlehnak zong harsatnak tampi an ton pin ah ramchung hmunkip ah kahdohnak ruangah mipi nih harsatnak fak piin an in. Ralhrangbu nih thazaang tampi an i chap hriamngan in khua an kah, mipi an tlaih hna, an thah hna ruangah kahdohnak a karh chin lengmang mi a si.\nCu caah covid-19 runvennak kongah pawngkam ram le vawleicung covid runvennak phu hna he tuanti ding le mipi nih atu nakin harsatnak an ton ti lo nak ding caah rianngeitu vialte nih lam kawl cio ding le mipi harsatnak a pe khomi ralkap cawlcanghnak vialte hrial le dinter dingin pehtlaihnak a ngei mi bu vialte hna sin ah kan in forhfial hna tiah cathanh an chuah.


Nupi Le Nungak Le Nih Pasal/Tlangval Law Lunglawmhter Ningcang Phun 19, Nu Lawng Nih Rel Uh>>>> – Onlinenungak\nNupi Le Nungak Le Nih Pasal/Tlangval Law Lunglawmhter Ningcang Phun 19, Nu Lawng Nih Rel Uh>>>>\nBy chin tawi on June 7, 2021\nNa pasal/ Na Duhmi Pu Kha A Lunglawmhter ning Phun 19\nPasal lunglawmhter thiamtu inak dinngah cathiam fim theng theng a hau lo, mui dawh zong a hau lo, phiasa tampi ngeih thengtheng le vel hle thiam zong a hau lo. a sinain a tanglei langhtermi na zzulh khawh a si ah cun na pasal or na duhmi pa cu nangtuahmi a palh caan ah nangmah sin lawng ah a lung a hmun lai i, chan chung na ca si ko lai.\n1. Inn chungkhar ah nawlngeibik Pathian changtu ah chia peng.\n2.ralbawi Upat bangin na upatnak kha a tak in na biachim na holh rel le na cawlcanghdan in lawnghter peng.\n3.A to mi si lo le thil a tuah suual caan ah sik le zai hnawh len le sual phawt lo in a ruah te in ruah ti peng.\n5.Tlinlonak tampi lak ah a thiamzawng si lo le a thi khawh mi zawn tete ah thinlung tak tein lawmh zia thiam fak i zuam, fak a duh lo mi minung ho hmanh kan um lo.\n6.Na Pasal Nu le Pa A silo le chuahpi unau pawl kha dawt cikcek hna, nangmah na chuahpimi unau nak hmanh in na pasal lei chungkhat lei kha len/ chawnh biak khawh i zuam peng hna. mithmai pan le thinglung thiang tein chawnbia peng hna. an that lonak kong hrim hrim chim lo ding.\n7.Na pasal i a khuakhat pawl lechungkhat pawl khah na si khawh chung i ngaihsak hna, na bawmh khawh chung hna in bawmh i zuam ko hna.\n8.Na Pasal i a Huam Mi le a uarZawng kha theithiam pi law thatho le nuam tein chim le tuahpi khawh i zuam.\n9. Na pasal Khua lenga chuah lai poah ah inn ka tiang maw si lo le kutkaa tiang tibantuk ah thlah le don khawh i zuam peng, a kong na ruah ziah le a rak tluntik ah a tlunlai nai ngaihnak kong kha ahna hram te ah thanuam ngai le nih pah khin vun chim ta duak i zuam.\n10. Phone si lo le messenger in maw chawn pah leng mang thawngpal hal law, a riantuan kongkau atlam tlin le tlin lo hna hal law na ngaihnak kong chimh kha philh hrim hlah.\n11. Na pasal A khual tlawnnak In si Lo le a vahveihnak in a rak tlun tik ah thanuam tein inn ka hram in rak dong, a thil a kenmi cu cawi piak law tha tein nangah nih tuah puiak dih than. na ba tuk maw?, na tlamtling maw? kan ngaituk manh, kan hngak peng tiah chimh i zuam.\n12.. Na pasal i a hawi le kha nangmah i na hawi le bantuk tein thinlung thiang tein kawmh khawh i zuam ve hna law,an hmai ah na pasal tlinnak tete si lole na dawhdawtnak kong kha chim thiam i zuam.\n13. Na Nu le Na Pa le siseh, Na Ni le caah le na fa le pawl hmai ah na pasal na duhdawtzia, na bochan zia le a felnak kong chim thiam i zuam.\n14. Na Pasal Phisa Bawm chungah a mah a duhherhmi cawknak ding caah pocket Money tlawmpal tal chambau lo in chiah piak khawh i zuam peng.\n15.Bible he a kalhtuk mi a tuah lo ah cun zeizong te nu le van nan si nak ah nangmah i a duh n pasal i a duhnak zulhtu kha i zuam deuh.\n16. Nan Umnak Inn chung Inn Leng siseh, cokaa le ekinn siseh, ihkhan ti bantuk a si khawh chung in thianghlim te le rimhmui tein thianh khawh i zuam. a tu le a tu ung fawn hlah, un tamtuk le chawnh biak hartuk mi nu na si ah cun na pasal nih an lem huam cawk lai lo i mah tik ah khin va va na tum sual lai.\n17. Na pasal a thinghung i a buai caan ah holh tamtuk lo tein kangaithiam hram ko mu si lo le keimah palh si ti lo le dai zirziar tein um piak khawh i zuam ko. kutkhat lawng in kut bengh khawh a si taktak lo bantuk in amah lawngin a phunzai in a thinhung cawk lai lo.\n18. Na tlinh tawk le na si khawh tawk tein dawh te le thiang hlim te in i thuam law, na pasal pawg na um tin te a mit lakkhawh dingin dawt te le duhnung te in um khawh peng i zuam.\n19. Na pasal cu a caan ah na Pa bantuk bantuk in bochan law, a caan le na bawi bantuk in upat law, a caan ah na chuahpi unau bantuk in ngaisak law, a can le na hawikawm thabik bantuk in bia phunphun ruah in chim law a caan le na fapa te bantuk in dawt hmanh.\nna chan chung hawi hngar lo le thinlung sifak cun an chia bal lai lo. inung Cu dawt a duh lo mi zei hmanh kan um lo, nu zia a tamtuk bantuk in Pa zongg hi zia an ngei dawt a duh ve mi minung an si philh hlah, nangmah zawn lawng ruat lo in na pahnih zawn nan i ruah i nan i dawt bak a si ah hin cu, thildang zei van nan hai lai lo.\nMinutes Pakhat Ting 15 In Ai Zuar Timi Kong Ah Mintami “May Panche” Cawlcanghnak Hmanthlak Phozar Piak Lawlaw A Si\nKhuapi Hmanmi Tikhur Ah Sii Thalo An Peihpiak Hna Hnu Ah Thil A Cangmi Rapthlak Le Buainak\nApoi Tak Tak Si : Malaysia Ramlak Ah Kawlram Mi 3 An Tlaih Hna\nKhrihfa Aa Ti Mi Hna Nih Kan Lungput Pahnih !! Zu ding mi cu an rum zongah zeite ah kan rel hna lo


TRUMP nih a tei tthan ko lai tiah lung awttawm in a ummi vialte caah ruahchanh nak a dih. – Hakha Cherry\nTRUMP nih a tei tthan ko lai tiah lung awttawm in a ummi vialte caah ruahchanh nak a dih.\nUS Congress meeting zoh in khua ka dei. Joe Bidden le Harris cu Jan 20th in an rian awt dingin Congress nih an fehter cang.\nTRUMP nih a tei tthan ko lai tiah lung awttawm in a ummi vialte caah ruahchanh nak a dih. Trump cu Pathian nih a umpi i teinak a hmu hrim lai tiah langhnak/prophecy a phuangtu vialte an palh a fiang.Trump nih a tei hrim lai tiah mang mangh thiam an mang a dik lo.\nLaimi hawile hna, US election nih zeidah a kan cawnpiak? Bible ah Nal prophet tampi an chuak lai a ti. Atu kan chan ah Biaphuan le langhnak a hmutu tampi hi nal an si kho. Cucaah, Thoro bantuk in nunnem le rul bantuk in fim a herh lio caan ah kan um.\nThawngpang/news hi kan theih duhmi lawng kan Kawl i kan rel ahcun, a dikmi hmuh/theih hi har cang. Theih kan duhmi News kawl le rel nakin, a dikmi “news /facts” Kawl le rel a ttha deuh.\nA bik in Prophecy a zumtuk mi Live thlah le biachim le, Phaisa duh ah fake news a vahpitu hna nih Laimi careltu thinlung le zumhnak nan pialter ngai in ka hmuh. Social media chan kan phan tikah, midang caah “misleading” pialtertu kan si lonak ding hi pakhat cio nih ttuanvo kan ngei.\nMinung khuakhan le Pathian khuakhan aa khat lo caah, Pathian nih a thim tiah kan ruahmi Trump a sungh hi Pathian khuakhan a si kho ko. Tuzan ah Congress nih an fehter cangmi US Next President hi Pathian khuakhan a si kho ve ko. Cucaah, kan tanhmi pakhat ah ihruhpi nakin Pathian duhnak theih izuam hi a ttha deuh.\nTrump cu President a sinak 13 lawng a tang cang. US phunghrampi ah President a ttuan liomi ngolter khawhnak “25 Amendment” a um I, cu hmang cun, a caan ni 13 a tangmi hmanh hi pehter ti lo ding in, a vice President Mike Pence tu hi ttuanter ding in, an ceih ngai tiah bia a chuak. Nain an ihrocerhnak sawhsawh a si kho. Thaizing lei ah zeidah a lawhte hnga.Credit-Zasang Cinzag\nA Honihdah A Kan Uk :USA Election nih vulei pumpi a kan lauter dih i, kan thinlung a kan tawitam dih.


Christmas Ca Nang Zeitindah Naa Timhlamh\nKhuasik caan caan dai te cu kan hun phan cang hna i kan i ngaih bik mi Christmas zong kan vun naih cuahmah cang. Nang tu kum Christmas caah zeidah timhlamhnak na ngeih khawh . [Rel Chap]\nLai Mi Le Lai Thuam\nLai nu hi kan laimi miphun a cawisang tu kan si i kan cawisan ning cu aa dang cio lai. Micheu khat nu hna nih laimi min a chiat ter tu zong kan um i [Rel Chap]\nTlumheunak Ngeihlo Cun\nNovember 13, 2017 David Ceu 0\nTlumheunak Ngeihlo Cun “Kan Ram te hi kan daw taktak ma?“ “Tlumheunak ai tellomi Dawtnak cu tizu ngeilo Khuai bantuk men a si”. Ram caah pasalttha, nusalttha si cu kan duh dih. Kan hmurkaa [Rel Chap]\nNovember 9, 2017 David Ceu 0\nZINGNU SAMHRISIH Samhrisih timi le khaukhih timi hi Laimi kan nunphung bantuk ah le kan biaknak chungah khoimaw zawn ah a um i, kan ngeih caah asi lai. Hmuhpah tonpah lengmang asi. Khuakhih timi tu [Rel Chap]\nRuah Ngaingai Dingmi Bia\nRuah Ngaingai Dingmi Bia Harvard University i an Library ah an taarmi Catlang hi ruahtti awk ah ka van leh. Tlang 14 telawng an ttialmi asi nain, a huap a kauhtuk caah biafang le ruahlen [Rel Chap]\nMifim hna nih an ti mi cu,minung hi tlin khawh dih a si lo, sihmansehlaw lingput hman, lungput tha cu si khawh a si an ti. Minung, Khrihfabu, le ram pakhat a tthacho nak ah [Rel Chap]\nMAN (zeizat man dah kan si ve?)\nNovember 8, 2017 David Ceu 0\nMAN (zeizat man dah kan si ve?) Thilri hi anmah tawk tein man an ngeidih. Thilttha cu an man a tam i, a chia cu an man a tlawmve. Achiat tthat nih aman hauhding rate [Rel Chap]\nZEI RUANGAH DAH HARNAK KAN IN TAWN\nKhrihfa kan lamthluan hi pangpar phahmi lam a si lo ti cu kan hngalh nain harnak kan ton tikah zei ruangah dah a si tiin cheukhat cu Pathian a philh sual mi zong kan um. [Rel Chap]\nNovember 5, 2017 David Ceu 0\nTthitumhnak Tthitumhnak hi phunhnih a um. A thiangmi kutsih tthitumhnak le thianglo thluachuah halpiak thlacamh tthitumhnak tiin. Laimi kan i tthitumhnak hi ka ruah a rem lomi tampi a um. Biakinn thiang chungah A THIANGMI [Rel Chap]\nKHOI AHDAH NA UM\nMinung hi Pathian nih a kan ser tikah umnak ding hmun a kan pek cio. kan umnak ding hmun ah kan um lo ah cun kan rawh nak le kan tlau nak a si lawng [Rel Chap]\nSUAL KAN TI MI CU\nSual kan ti mi cu zei bantuk hna dah an si. Cheukhat nih sual kan ti tikah mi a that mi le zuding mi pawl khi sualnak an tuah tiah kan ti hnga.Sual timi cu [Rel Chap]\nHerh A Biapit Ning\nOctober 31, 2017 David Ceu 0\nHerh A Biapit Ning Pakhat le pakhat hi mahbing in khuasak hi a phung asilo ti hi theih kan herh i, i herh kan herhzia hi siaherh ngaiin theihter a herh kati caah siaherh [Rel Chap]\nLam (Zei Lam Dah Na Zulh Ve ?)\nLam (Zei Lam Dah Na Zulh Ve ?) Avoikhat kan kalnak, kal ballonak kallam khi sul kanti. Cu sul cu zulh lengmang asi hnu le mi tamdeuh nih zawh hnu cun lam timi a tling. [Rel Chap]\nZeidah Kan Riit?\nZeidah Kan Riit? Vawlei cungah riit khawhmi le riitnak phunphai hi a rak tam chiahru. Bing, Number 4, Zuu phun asimi vialte. Hi pin ah ngandamnak caah hmanmi sii ai cheukhat zong luantuk i din [Rel Chap]\nNangmah Ah A Tthabik Kha Pe\nNangmah Ah A Tthabik Kha Pe Minung hi pakhat le pakhat thil i pekchanh le i tthenh cu kan sining ah fial haulo bantuk in kan i fianmi le kan tuahmi asi. Laimi hi kan [Rel Chap]